title: Απόφαση EUSEC/2/2008 της Επιτροπής Πολιτικής και Ασφάλειας, της 24ης Ιουνίου 2008 , σχετικά με το διορισμό του Αρχηγού Αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)

text:
               28.6.2008

               EL

               Επίσημη Εφημερίδα της Ευρωπαϊκής Ένωσης

               L 168/41

      ΑΠΌΦΑΣΗ EUSEC/2/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 24ης Ιουνίου 2008
   σχετικά με το διορισμό του Αρχηγού Αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)
   (2008/490/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25, τρίτη παράγραφος,
   την κοινή δράση 2007/406/ΚΕΠΠΑ του Συμβουλίου, της 12ης Ιουνίου 2007, σχετικά με τη συγκρότηση αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (1), και ιδίως το άρθρο 8,
   Εκτιμώντας τα ακόλουθα:

               (1)

               Την 1η Μαρτίου 2008, ο κ. Michel SIDO διορίστηκε Αρχηγός Αποστολής της αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό («EUSEC RD Congo»).

               (2)

               Στις 23 Ιουνίου 2008, ο κ. Michel SIDO υπέβαλλε την παραίτησή του ως Αρχηγός Αποστολής.

               (3)

               Ο Γενικός Γραμματέας/Ύπατος Εκπρόσωπoς πρότεινε το διορισμό του κ. Jean-Paul MICHEL ως νέου Αρχηγού Αποστολής της EUSEC RD Congo,

         ΑΠΟΦΑΣΙΖΕΙ:
   Άρθρο 1
   Ο κ. Jean-Paul MICHEL διορίζεται Αρχηγός Αποστολής της EUSEC RD Congo.
   Άρθρο 2
   H παρούσα απόφαση παράγει αποτελέσματα από την 1η Ιουλίου 2008.

      Βρυξέλλες, 24 Ιουνίου 2008.

            Για την Επιτροπή Πολιτικής και Ασφάλειας

            Ο Πρόεδρος

         M. IPAVIC

      (1)  EE L 151 της 13.6.2007, σ. 52.


Avis juridique important

|

31991D0512

91/512/ΕΟΚ: Απόφαση της Επιτροπής της 25ης Ιουλίου 1991 για την αποδοχή των αναλήψεων υποχρεώσεων όσον αφορά την επανεξέταση των μέτρων αντιντάμπινγκ σχετικά με τις εισαγωγές τεχνητού κορούνδιου καταγωγής Σοβιετικής Ένωσης, Ουγγαρίας, Πολωνίας, Τσεχοσλαβακίας και Λαϊκής Δημοκρατίας της Κίνας, καθώς και για την περάτωση της έρευνας όσον αφορά τη διαδικασία αντιντάμπινγκ σχετικά με τις εισαγωγές τεχνητού κορούνδιου καταγωγής Βραζιλίας και Γιουγκοσλαβίας

Επίσημη Εφημερίδα αριθ. L 275 της 02/10/1991 σ. 0027

ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Ιουλίου 1991  για την αποδοχή των αναλήψεων υποχρεώσεων όσον αφορά την επανεξέταση των μέτρων αντιντάμπινγκ σχετικά με τις εισαγωγές τεχνητού κορούνδιου καταγωγής Σοβιετικής Ένωσης, Ουγαρίας, Πολωνίας,  Τσεχοσλοβακίας και Λαϊκής Δημοκρατίας της Κίνας, καθώς και για την περάτωση της έρευνας όσον αφορά τη διαδικασία αντιντάμπινγκ σχετικά με τις εισαγωγές τεχνητού κορούνδιου καταγωγής Βραζιλίας και Γιουγκοσλαβίας  (91/512/ΕΟΚ)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται στον εν λόγω κανονισμό,  Εκτιμώντας ότι:  Α. ΔΙΑΔΙΚΑΣΙΑ  (1) Η Επιτροπή έλαβε τις ακόλουθες αιτήσεις που υπέβαλε το Ευρωπαϊκό Συμβούλιο της Ομοσπονδίας Κατασκευαστών Χημικών Προϊόντων (CEFIC) εξ ονόματος των παραγωγών που αντιπροσωπεύουν σημαντικό μέρος της κοινοτικής παραγωγής τεχνητού κορούνδιου:  - αίτηση για επανεξέταση των μέτρων αντιντάμπινγκ [άρθρο 15 παράγραφος 3 του κανονισμού (ΕΟΚ) αριθ. 2423/88] σχετικά με τις εισαγωγές τεχνητού κορούνδιου από την Τσεχοσλοβακία και τη Λαϊκή Δημοκρατία της Κίνας που επιβλήθηκαν με την απόφαση 84/650/ΕΟΚ  της Επιτροπής (2),  - άιτηση για επανεξέταση των μέτρων αντιντάμπινγκ [άρθρο 14 παράγραφος 1 του κανονισμού (ΕΟΚ) αριθ. 2423/088] όσον αφορά τις εισαγωγές τεχνητού κορούνδιου από τη Σοβιετική Ένωση, Ουγγαρία και Πολωνία που επιβλήθηκαν με την απόφαση 86/464/ΕΟΚ της  Επιτροπής (3),  - καταγγελία αντιντάμπινγκ σχετικά με τις εισαγωγές τεχνητού κορούνδιου από τη Βραζιλία και τη Γιουγκοσλαβία.  Σύμφωνα με το άρθρο 15 του κανονισμού (ΕΟΚ) αριθ. 2423/88, η Επιτροπή κοινοποίησε την προσεχή λήξη των μέτρων αντιντάμπινγκ σχετικά με την Τσεχοσλοβακία και τη Λαϊκή Δημοκρατία της Κίνας (4). Από την αίτηση του CEFIC, όπως προβλέπεται στο άρθρο 15  παράγραφος 3 του κανονισμού (ΕΟΚ) αριθ. 2423/88, διαπιστώθηκε ότι η λήξη των ισχυόντων μέτρων αντιντάμπινγκ θα οδηγούσε σε ζημία ή κίνδυνο ζημίας. Συνεπώς, η Επιτροπή ανακοίνωσε την πρόθεσή της να διεξάγει επανεξέταση (5), σύμφωνα με το άρθρο 15  παράγραφος 3 του κανονισμού (ΕΟΚ) αριθ. 2423/88. Όσον αφορά την αίτηση για επανεξέταση, σύμφωνα με το άρθρο 14 παράγραφος 1 του κανονισμού (ΕΟΚ) αριθ. 2423/88, υποβλήθηκαν αποδεικτικά στοιχεία για τη μεταβολή των περιστάσεων που ήταν αρκετά ώστε να  δικαιολογείται η εν λόγω επανεξέταση. Η Επιτροπή ανήγγειλε, συνεπώς, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (6), την έναρξη επανεξέτασης των μέτρων αντιντάμπινγκ σχετικά με τις εισαγωγές στην Κοινότητα τεχνητού  κορούνδιου που υπάγεται στον κωδικό ΣΟ ex 2818 10 00, καταγωγής Σοβιετικής Ένωσης, Ουγγαρίας, Πολωνίας, Τσεχοσλοβακίας και Λαϊκής Δημοκρατίας της Κίνας και κατόπιν άρχισε έρευνα.  Όσον αφορά την νέα καταγγελία, υποβλήθηκαν αποδεικτικά στοιχεία για πρακτική ντάμπινγκ σχετικά με το εν λόγω προϊόν καταγωγής Βραζιλίας και Γιουγκοσλαβίας, καθώς και για συμβολή στη ζημία που υφίσταται η κοινοτική βιομηχανία εξαιτίας αυτών των  εισαγωγών, τα οποία στοιχεία θεωρήθηκαν επαρκή ώστε να δικαιολογούν την έναρξη αυτής της διαδικασίας. Ως εκ τούτου, η Επιτροπή ανήγγειλε, με ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων (7), την έναρξη διαδικασίας  αντιντάμπινγκ σχετικά με τις εισαγωγές στην Κοινότητα τεχνητού κορούνδιου που υπάγεται στον κωδικό ΣΟ ex 2818 10 00, καταγωγής Βραζιλίας και Γιουγκοσλαβίας και κατόπιν άρχισε έρευνα.  (2) Η Επιτροπή ενημέρωσε επίσημα τους εξαγωγείς και εισαγωγείς που είναι γνωστό ότι ενδιαφέρονται, τους εκπροσώπους των χωρών εξαγωγής και τους καταγγέλλοντες, και έδωσε στα ενδιαφερόμενα μέρη την ευκαιρία να γνωστοποιήσουν γραπτά τις απόψεις τους και  να ζητήσουν ακρόαση.  Όλοι οι ενδιαφερόμενοι εξαγωγείς είχαν την ευκαιρία να ασκήσουν τα δικαιώματα τους, όπως προβλέπεται στο άρθρο 7 παράγραφος 4 του κανονισμού (ΕΟΚ) αριθ. 2423/88 και οι περισσότεροι από αυτούς επωφελήθηκαν αυτής της ευκαιρίας.  (3) Οι περισσότεροι γνωστοί παραγωγοί και εξαγωγείς γνωστοποίησαν τις απόψεις τους γραπτά.  Δεν υπέβαλαν παρατηρήσεις οι παραγωγοί και εξαγωγείς από τη Λαϊκή Δημοκρατία της Κίνας και τη Σοβιετική Ένωση. Εντούτοις, οι κυβερνητικοί εκπρόσωποι των δύο αυτών χωρών προέβησαν σε διαβήματα εξ ονόματος των εν λόγω εξαγωγέων και είχαν την εκαιρία να  εξετάσουν τις πληροφορίες που υποβλήθηκαν στην Επιτροπή και να τις σχολιάσουν.  Σημαντικός αριθμός εισαγωγέων και εμπόρων, μία οργάνωση που εκπροσωπεί τους τελικούς χρήστες της Κοινότητας και όλοι οι καταγγέλλοντες κοινοτικοί παραγωγοί απήντησαν λεπτομερώς στο ερωτηματολόγιο της Επιτροπής.  Όλοι οι εξαγωγείς, οι κυβερνητικοί εκρπόσωποι της Λαϊκής Δημοκρατίας της Κίνας και της Σοβιετικής Ένωσης, ορισμένοι εισαγωγείς και ένας καταγγέλων, ζήτησαν και έγιναν δεκτοί σε ακρόαση.  (4) Η Επιτροπή αναζήτησε και επαλήθευσε όλες τις πληροφορίες που θεωρούσε αναγκαίες για τον προκαταρκτικό προσδιορισμό της πρακτικής ντάμπινγκ και διεξήγαγε έρευνες στις ακόλουθες εγκαταστάσεις:  Παραγωγοί της Κοινότητας:  - Huels AG, Γερμανία,  - Rhina Schmelzwerk GmbH, Γερμανία,  - Universal Arbasives Ltd, Ηνωμένο Βασίλειο,  - Pechiney Electrometallurgie, Γαλλία,  - Samatec SpA, Ιταλία,  - CIA Vascongada de Abrasivas SpA, Ισπανία.  Αυτές οι εταιρείες ήταν όλες μέλη του Cefic, εκτός από την CIA Vascongada de Abrasivas SA, Ισπανία.  Εξαγωγείς τρίτων χωρών:  Βραζιλία  - Elfusa Geral de Eletrofusao Lda, Sao Paulo, Βραζιλία,  - Carborundum SA, Vinhedo, Βραζιλία,  - NORTON SA, Sao Paulo, Βραζιλία,  Γιουγκοσλαβία  - Tonarna Dusika, Ruse, Γιουγκοσλαβία.  Εισαγωγείς στην Κοινότητα:  Συνδεόμενοι με εξαγωγέα της Βραζιλίας  - Norton GhbH, Wesseling, Γερμανία,  - Norton PLC Materials Division, Ipswich, Ηνωμένο Βασίλειο.  Μη συνδεόμενοι  - Smyris Abrasivi SRL, Pero, Ιταλία.  Η Επιτροπή ζήτησε και έλαβε λεπτομερείς γραπτές εκθέσεις από τους καταγγέλλοντες κοινοτικούς παραγωγούς, τους προαναφερθέντες εξαγωγείς και ορισμένους εισαγωγείς και επαλήθευσε τις πληροφορίες στο βαθμό που το έκρινε αναγκαίο.  Λόγω του μεγάλου αριθμού των ενδιαφερομένων μερών, του αριθμού των ακροάσεων που έπρεπε να πραγματοποιηθούν, της παράτασης της προθεσμίας που ζήτησαν ορισμένοι εξαγωγείς και της επέκτασης της έρευνας στις εισαγωγές από τη Βραζιλία και τη Γιουγκοσλαβία,  ο χρόνος για την ολοκλήρωση της έρευνας υπερέβη τους δώδεκα μήνες.  (5) Η έρευνα για την πρακτική κάλυψε την περίοδο από 1ης Ιανουαρίου μέχρι 31 Δεκεμβρίου 1989 (περίοδος έρευνας) όσον αφορά τη διαδικασία επανεξέτασης (εισαγωγές από την Τσεχοσλοβακία, τη Λαϊκή Δημοκρατία της Κίνας, τη Σοβιετική Ένωση, την Ουγαρία και  την Πολωνία). Όσον αφορά τη διαδικασία σχετικά με τη Βραζιλία και τη Γιουγκοσλαβία, επελέγη παρατεταμένη περίοδος (1η Ιανουαρίου 1989 έως 30 Απριλίου 1990) ώστε να συνεκτιμηθούν καλύτερα οι επιπτώσεις των εξαιρετικά υψηλών ποσοστών πληθωρισμού σ' αυτές  τις χώρες.  Β. ΥΠΟ ΕΞΕΤΑΣΗ ΠΡΟΪΟΝ  (6) Το προϊόν που αφορούν οι διαδικασίες αυτές είναι τήγμα οξειδίου του αργιλίου, γνωστό ως τεχνικό κορούνδιο. Το τεχνητό κορούνδιο είναι κρυσταλλικό οξείδιο του αργιλίου. Μολονότι υπάρχουν πολλά είδη τεχνητού κορούνδιου, αυτό παράγεται κυρίως σε δύο  βασικές μορφές:  - καφέ τεχνητό κορούνδιο που αποτελείται κατα 94-97 % από οξείδιο του αργιλίου (ΑΙ2Ο3).  - λευκό τεχνητό κορούνδιο που αποτελείται κατά 97,5-99,5 % από οξείδιο του αργιλίου (ΑΙ2Ο3)  Το τεχνητό κορούνδιο παράγεται με τήξη σε καμίνους ηλεκτρικού τόξου, σε θερμοκρασίες άνω των 2 000o C. Η πρώτη ύλη για την παραγωγή καφέ τεχνητού κορούνδιου είναι ο βωξίτης σε φυσική ή πυρωμένη μορφή. Το λευκό τεχνητό κορούνδιο παράγεται από πυρωμένο  οξείδιο του αργιλίου (μια κατεργασμένη μορφή βωξίτη).  Το τεχνητό κορούνδιο είναι κρυσταλλική σκόνη με πολύ ειδικά χαρακτηριστικά (π.χ. σκληρότητα 9,0 - 9,2), που χρησιμοποιείται κατεξοχήν ως λειαντικό και πυρίμαχο υλικό από τη μεταποιητική βιομηχανία για την παραγωγή:  - σμυριδοτροχών,  - αμμόχαρτου, υαλόχαρτου,  - υλικού αμμοριπής,  - υλικού ψεκασμού πλάσματος,  - λειαντικών ανθεκτικών υλικών για ορισμένες επικαλύψεις δαπέδων,  - πυρίμαχων υλικών σε καμίνους και χρηματοκιβώτια.  Το τεχνητό κορούνδιο αποτελεί βασικό συστατικό για κάθε είδος υλικά τροχίσματος, διάτρησης ή στίλβωσης, με πολλαπλές εφαρμογές στην αυτοκινητοβιομηχανία, χαλυβουργία, βιομηχανία παραγωγής ενέργειας κ.λπ.  (7) Κατά τη διαδικασία παραγωγής δημιουργείται ποσότητα τεχνητού κορούνδιου δεύτερης ποιότητας, με μικρότερη από την προαναφερθείσα περιεκτικότητα σε οξείδιο του αργιλίου (ΑΙ2Ο3) και σχετικά υψηλό ποσοστό εξειδίου του σιδήρου (Fe2O3). Η χρησιμοποίηση  αυτού του παραπροϊόντος του κανονικού τεχνητού κορούνδιου περιορίζεται στα λεγόμενα εισαγωγικά προϊόντα με ρητινικούς δεσμούς ("resin-bonded products"), όπως ορισμένοι τύποι σμυριδοτροχών, καθώς και για την τεχνολογία αμμοριπής.  Το προϊόν πωλείται κυρίως υπό μορφή κόκκων (κρυσταλλική σκόνη). Εντούτοις, ένα ποσό σβώλων (μέγεθους κόκκων 0 - 100 mm) πωλήθηκε από κινέζους, πολωνούς και γιουγκοσλάβους εξαγωγείς κατά την περίοδο έρευνας. Οι κόκκοι πωλούνται κανονικά σύμφωνα με διεθνή  ποιοτικά πρότυπα [FEPA στην Κοινότητα και ανάλογα με τις απαιτήσεις του πελάτη, μπορούν να υποβληθούν σε ειδική θεσμική κατεργασία (πύρωση)] που βελτιώνει την ανθεκτικότητα του πορϊόντος.  Δεδομένου ότι οι διαφορές μεταξύ αυτών των διαφορετικών τύπων και ποιοτήτων τεχνητού κορούνδιου είναι κατά πολύ λιγότερες από τις ομοιότητές τους, όλοι αυτοί οι τύποι και ποιότητες θεωρούνται ότι αποτελούν ένα προϊόν για τους σκοπούς αυτής της  διαδικασίας.  (8) Το τεχνητό κορούνδιο που πωλήθηκε στις αντίστοιχες εγχώριες αγορές από τους εν λόγω εξαγωγείς και το κορούνδιο που παρήγαγε η κοινοτική βιομηχανία είναι ομοειδές, από κάθε άποψη, με εκείνο που έχει εισαχθεί από τις εν λόγω χώρες. Μολονότι υπάρχουν  μικρές ποιοτικές διαφορές μεταξύ των διαφόρων τύπων του προϊόντος, αυτές οι διαφορές δεν είναι τέτοιες ώστε να καθιστούν τα εν λόγω προϊόντα μη ομοειδή.  (9) Ορισμένοι εξαγωγείς, εισαγωγείς, έμποροι και τελικοί χρήστες προέβαλαν αντιρρήσεις όσον αφορά τη δυνατότητα σύγκρισης του εισαγόμενου τεχνιτού κορούνδιου και του αντίστοιχου προϊόντος κοινοτικής παραγωγής. Εκφράζουν την άποψη ότι το εισαγόμενο  τεχνητό κορούνδιο είναι, εν γένει, χαμηλότερης ποιότητας και ότι, λόγω αυτών των ποιοτικών διαφορών, το προϊόν κοινοτικής παραγωγής δεν μπορεί να θεωρηθεί ως ομοειδές προϊόν με το εισαγόμενο τεχνητό κορούνδιο.  (10) Η Επιτροπή κρίνει, ωστόσο, ότι τα επιχειρήματα που διατυπώθηκαν είναι αβάσιμα. Οι απλές ποιοτικές διαφορές μεταξύ προϊόντων που έχουν τα ίδια βασικά φυσικά χαρακτηριστικά και την ίδια χρήση δεν είναι τέτοιες ώστε να καθιστούν αυτά τα προϊόντα μη  ομοειδή κατά την έννοια του άρθρου 2 παράγραφος 12 του κανονισμού (ΕΟΚ) αριθ. 2423/88. Αυτό ενισχύεται από το γεγονός ότι το εισαγόμενο υλικό ανταγωνίζεται το αντίστοιχο υλικό που παράγεται στην Κοινότητα.  (11) Όσον αφορά τη δασμολογική κατάταξη, τόσο για το καφέ όσο και για το λευκό τεχνητό κορούνδιο, ο κωδικός ΣΟ είναι ex 2818 10 00 (τεχνητό κορούνδιο).    Γ. ΚΑΝΟΝΙΚΗ ΑΞΙΑ  (12) Η Τσεχοσλοβακία, η Λαϊκή Δημοκρατία της Κίνας, η Σοβιετική Ένωση, η Ουγγαρία και η Πολωνία πρέπει να θεωρούνται ως χώρες που δεν έχουν οικονομία αγοράς κατά την έννοια του άρθρου 2 παράγραφος 5 του κανονισμού (ΕΟΚ) αριθ. 2423/88. Συνεπώς, η  Επιτροπή έπρεπε να βασίσει τους υπολογισμούς της στην κανονική αξία σε χώρα με οικονομία αγοράς.  (13) Οι καταγγέλλοντες ισχυρίστηκαν την ύπαρξη πρακτικής ντάμπινγκ με βάση τη σύγκριση των τιμών εξαγωγής με τις εγχώριες τιμές των παραγωγών στις ΗΠΑ. Αυτή η επιλογή ανάλογης χώρας δεν θεωρήθηκε εύλογη από την Επιτροπή. Αποφασίστηκε, ως πλέον εύλογη  εναλλακτική λύση, ότι η κανονική αξία έπρεπε να καθοριστεί με βάση τις εγχώριες τιμές στην αγορά της Γιουγκοσλαβίας, δεδομένου ότι αυτή η αγορά προσφέρει μεγάλες δυνατότητες σύγκρισης όσον αφορά τα βασικά τεχνικά χαρακτηριστικά των προσφερομένων  προϊόντων με τα προϊόντα Τσεχοσλοβακίας, Λαϊκής Δημοκρατίας της Κίνας, Σοβιετικής Ένωσης, Ουγγαρίας και Πολωνίας. Κανείς από τους εξαγωγείς, εισαγωγείς ή παραγωγούς της Κοινότητας, δεν εξέφρασε αντιρρήσεις ως προς αυτήν την επιλογή.  (14) Ο παραγωγός τεχνητού κορούνδιου στη Γιουγκοσλαβία διαπιστώθηκε ότι πληρούσε τα συνήθη κριτήρια αποδοτικότητας. Οι πωλήσεις καφέ και λευκού τεχνητού κορούνδιου πραγματοποιήθηκαν με κέρδος στην εγχώρια αγορά της Γιουγκοσλαβίας και, ως εκ τούτου, οι  εγχώριες τιμές επελέγησαν για τον προσδιορισμό της κανονικής αξίας. Εντούτοις, δεδομένου ότι δεν πραγματοποιήθηκαν εγχώριες πωλήσεις καφέ κορούνδιου σε σβώλους και δεν ήταν δυνατόν να καθοριστεί ευλόγως επίπεδο τιμής για το προϊόν αυτό, η κανονική αξία  κατασκευάστηκε, στην περίπτωση αυτή, με την πρόσθεση ενός καθιερωμένου στην εγχώρια αγορά περιθωρίου κέρδους στο πλήρες κόστος παραγωγής.  Οι εγχώριες τιμές πωλήσεων καθορίστηκαν με βάση τις μέσες τιμές πωλήσεων για το καφέ και το λευκό κορούνδιο. Για τους σβώλους, η κατασκευασμένη αξία υπολογίστηκε με βάση τους μέσους όρους κόστους και κέρδους. Και στις δύο περιπτώσεις, η κανονική αξία  υπολογίστηκε σε νέα βάση προκειμένου να ληφθούν υπόψη οι επιπτώσεις του πληθωρισμού.  (15) Δύο από τους τρεις εξαγωγούς της Βραζιλίας διαπιστώθηκε ότι παρήγαγαν και πώλησαν με κέρδος αντιπροσωπευτικές ποσότητες καφέ κορούνδιου και ότι ένας από αυτούς πώλησε επίσης λευκό τεχνητό κορούνδιο στην εγχώρια αγορά. Η κανονική αξία μπορούσε,  συνεπώς, να καθοριστεί με βάση τις εγχώριες τιμές πωλήσεως. Αυτές οι τιμές καθορίστηκαν κατά μέσο όρο τόσο για το καφέ όσο και για το λευκό τεχνητό κορούνδιο. Στην περίπτωση αυτή, η κανονική αξία υπολογίστηκε επίσης σε μηνιαία βάση, ώστε να ληφθούν  υπόψη οι επιπτώσεις του υψηλού πληθωρισμού.  Όσον αφορά έναν παραγωγό της Βραζιλίας, σημαντικό ποσό εγχωρίων πωλήσεων πραγματοποιήθηκε με ζημία. Στην περίπτωση αυτή, η κανονική αξία κατασκευάστηκε με την προσθήκη εύλογου περιθωρίου κέρδους στο πλήρες κόστος παραγωγής.  Δ. ΤΙΜΕΣ ΕΞΑΓΩΓΗΣ  (16) Οι τιμές εξαγωγής της Τσεχοσλοβακίας, της Ουγγαρίας και της Πολωνίας για κάθε πράξη εξαγωγής προς ανεξάρτητους πελάτες στην Κοινότητα καθορίστηκαν με βάση τις πράγματι καταβληθείσες ή καταβλητέες τιμές.  (17) Όσον αφορά τους μη συνεργαζόμενους κινέζους εξαγωγείς, οι τιμές εξαγωγής έπρεπε να βασιστούν στα καλύτερα δυνατά διαθέσιμα αποδεικτικά στοιχεία. Για το σκοπό αυτό, η Επιτροπή χρησιμοποίησε τις πληροφορίες που της παρείχαν οι εισαγωγείς κινεζικών  προϊόντων στο Βέλγιο, τη Γερμανία και την Ιταλία, που αντιπροσωπεύουν περίπου το 90 % των κινεζικών εξαγωγών κατά την περίοδο της έρευνας. Οι τιμές εξαγωγής προήλθαν από τις τιμές αγοράς που κατέβαλαν οι εισαγωγείς - cif στα κοινοτικά σύνορα - ώστε τα  έξοδα μεταφοράς και τα δευτερεύοντα έξοδα να φθάσουν σε επίπεδο τιμών "εκ του εργοστασίου".  (18) Οι τιμές εξαγωγής του σοβιετικού εξαγωγέα που αρνήθηκε να συνεργαστεί έπρεπε επίσης να υπολογιστούν με βάση τα καλύτερα δυνατά διαθέσιμα στοιχεία. Όλες οι εξαγωγές τεχνητού κορούνδιου από τη Σοβιετική Ένωση πραγματοποιήθηκαν προς τη Γερμανία. Μόνο  ένας γερμανός εισαγωγέας στον οποίο αναλογεί περίπου το 25 % των σοβιετικών εξαγωγών συνεργάστηκε κατά τη διαδικασία. Η Επιτροπή χρησιμοποίησε τις τιμές αγοράς του εν λόγω εισαγωγέα όπως εμφαίνονται στις συμβάσεις εξαγωγής και στα τιμολόγια που  προσαρμόστηκαν με το υπολογιζόμενο κόστος μεταφοράς στο επίπεδο "εκ του εργοστασίου". Αυτές οι τιμές θεωρήθηκαν αρκετά ακριβείς σε γενικές γραμμές δεδομένου ότι οι επίσημες στατιστικές έδωσαν παρόμοια αποτελέσματα.  (19) Οι γιουγκοσλαβικές τιμές εξαγωγής για κάθε εξαγωγή ξεχωριστά σε ανεξάρτητους πελάτες της Κοινότητας καθορίστηκαν με βάση τις πράγματι καταβληθείσες ή καταβλητέες τιμές.  (20) Όσον αφορά τις τιμές εξαγωγής της Βραζιλίας, σε μία περίπτωση, όπου ο εξαγωγέας πραγματοποίησε πωλήσεις μόνο σε συνδεόμενους εισαγωγείς στην Κοινότητα, η τιμή εξαγωγής κατασκευάστηκε με βάση τις πρώτες πωλήσεις στην Κοινότητα σε ανεξάρτητους  αγοραστές, αφού λήφθηκαν υπόψη όλες οι δαπάνες μεταξύ εισαγωγής και μεταπώλησης καθώς και το περιθώριο κέρδους που θεωρήθηκε εύλογο στον κλάδο αυτό με βάση τη σχετική πείρα των ανεξάρτητων εισαγωγέων.  Σε όλες τις άλλες περιπτώσεις, λήφθηκαν ως βάση οι καταχωρημένες στο τιμολόγιο τιμές που επιβλήθηκαν στους ανεξάρτητους εισαγωγείς στην Κοινότητα. Οι τιμές εξαγωγής για κάθε εξαγωγή καθορίστηκαν με βάση τις πράγματι καταβληθείσες ή καταβλητέες τιμές.  Ε. ΣΥΓΚΡΙΣΗ  (21) Οι κανονικές αξίες και οι τιμές εξαγωγής προσαρμόστηκαν στο επίπεδο "εκ του εργοστασίου" για να ληφθούν υπόψη οι συνθήκες και οι όροι πώλησης. Οι διαφορετικές κανονικές αξίες συγκρίθηκαν με τις τιμές εξαγωγής για κάθε συναλλαγή ξεχωριστά. Έγιναν  προσαρμογές για τα έξοδα μεταφοράς, τους πιστωτικούς όρους, τα λοιπά έξοδα, τους μισθούς των ναυτικών και την προμήθεια του μεσάζοντα, στις περιπτώσεις που τούτο απέβη αναγκαίο.  Για να ληφθούν υπόψη οι επιπτώσεις του πληθωρισμού στις εγχώριες τιμές της Βραζιλίας και της Γιουγκοσλαβίας, οι κανονικές αξίες υπολογίστηκαν σε μηνιαία βάση και συγκρίθηκαν με τις τιμές εξαγωγής για τους αντίστοιχους τύπους προϊόντος για κάθε συναλλαγή  ξεχωριστά.  (22) Για τους κινέζους και σοβιετικούς εξαγωγείς, οι κανονικές αξίες και οι τιμές εξαγωγής συγκρίθηκαν στο στάδιο "εκ του εργοστασίου" στο ίδιο εμπορικό επίπεδο. Πραγματοποιήθηκαν προσαρμογές με βάση τα καλύτερα δυνατά διαθέσιμα στοιχεία σύμφωνα με το  άρθρο 7 παράγραφος 7 στοιχείο β) του κανονισμού (ΕΟΚ) αριθ. 2423/88.  ΣΤ. ΠΕΡΙΘΩΡΙΑ  (23) Από τη σύγκριση αυτή προέκυψε, όσον αφορά όλους τους εξαγωγείς, ότι οι τιμές για τις περισσότερες εξαγωγές ήταν κάτω από την κανονική αξία. Τα ποσά ντάμπινγκ (η διαφορά μεταξύ της κανονικής αξίας και της τιμής εξαγωγής) συναθροίστηκαν για όλες τις  εξαγωγές τόσο καφέ όσο και λευκού τεχνητού κορούνδιου. Ο συνολικός σταθμισμένος μέσος όρος των περιθωρίων ντάμπινγκ, που εκφράζεται ως ποσοστό επί τοις εκατό της τιμής εξαγωγής του εξαγωγέα "cif στα κοινοτικά σύνορα", αναφέρεται κατωτέρω για κάθε  εξαγωγή ξεχωριστά:   - Czechoslovak Ceramics Company Ltd, Πράγα, Τσεχοσλοβακία  39,1 %  - Machine Tool and Tool Branch Chamber of China Chamber of Commerce for Machinery and Electronic Products Imports und Export, Beijing, Κίνα  47,4 %  - V/O Stankoimport, Μόσχα,  Σοβιετική Ένωση  9,8 %  - Hungarian Aluminium Corporation, Βουδαπέστη, Ουγγαρία  31,3 %  - Inter-Vis Co. Ltd, Βαρσοβία, Πολωνία  24,5 %  - Elfusa Geral de Eletrofusao Lda, Sao Paulo, Βραζιλία  20,0 %  - Carborundum SA, Vinhedo, Βραζιλία  4,5 %  - Norton  SA, Sao Paulo, Βραζιλία  53,4 %  - Tovarna Dusika Ruse, Ruse, Γιουγκοσλαβία  28,7 %. Ζ. ΖΗΜΙΑ  (24) Τα στοιχεία που είχε στη διάθεσή της η Επιτροπή δείχνουν ότι οι συνδυασμένες εισαγωγές τεχνητού κορούνδιου στην Κοινότητα από την Τσεχοσλοβακία, τη Λαϊκή Δημοκρατία της Κίνας, τη Σοβιετική Ένωση, την Ουγγαρία, την Πολωνία, τη Βραζιλία και τη  Γιουγκοσλαβία αυξήθηκαν από 32 480 τόνους το 1986 σε 39 220 τόνους το 1989, σημειώθηκε δηλαδή αύξηση κατά 20,75. Η αύξηση των εισαγωγών για κάθε χώρα ξεχωριστά κυμάνθηκε μεταξύ 7,9 % (Σοβιετική Ένωση) και 145,7 % (Κίνα) κατά την περίοδο αυτή. Μόνον οι  εισαγωγές από τη Βραζιλία μειώθηκαν κατά 25,2 %. Σημειώθηκε ελαφρά αύξηση του συνολικού μεριδίου της αγοράς που κατέχουν και οι επτά εν λόγω εξάγουσες χώρες από 19,5 % το 1986 σε 19,7 % το 1989, ενώ τα μεμονωμένα μερίδια αγοράς αυξήθηκαν κατά την  περίοδο εκείνη, με εξαίρεση τη Βραζιλία όπου σημειώθηκε μείωση από 5,3 % σε 3,3 %.  Οι συνολικές πωλήσεις των κυριοτέρων παραγωγών της Κοινότητας μεταξύ 1986 και 1989 αυξήθηκαν κατά 18,4 %, ποσοστό που αντιστοιχεί σε μικρή αύξηση του μεριδίου αγοράς από 62,3 % σε 63,2 %. Παράλληλα, η κατανάλωση τεχνητού κορούνδιου στην Κοινότητα  αυξήθηκε κατά 19,7 % μεταξύ 1986 και 1989.  (25) Η Επιτροπή διαπίστωσε πωλήσεις σε τιμές χαμηλότερες των κοινοτικών συγκρίνοντας τις τιμές τεχνητού κορούνδιου των εξαγωγέων με τις αντίστοιχες σταθμισμένες μέσες τιμές για τεχνητό κορούνδιο που πώλησαν οι κοινοτικοί παραγωγοί. Δεδομένης της  διαφάνειας των τιμών στην αγορά της Κοινότητα, θεωρήθηκε σκόπιμο να πραγματοποιηθεί σύγκριση μεταξύ των τιμών cif στα κοινοτικά σύνορα, μετά τον εκτελωνισμό για κάθε συναλλαγή που πραγματοποιήθηκε από τους εξαγωγείς, κατά την περίοδο της έρευνας "εκ του  εργοστασίου". Όσον αφορά τους μη συνεργαζόμενους κινέζους και σοβιετικούς εξαγωγείς, οι μέσες τιμές πώλησης χρησιμοποιήθηκαν σύμφωνα με το άρθρο 7 παράγραφος 7 στοιχείο β) του κανονισμού (ΕΟΚ) αριθ. 2423/88 που θεωρήθηκε, ελλείψει άλλων πληροφοριών, ως  το καλύτερο διαθέσιμο αποδεικτικό στοιχείο.  Δεδομένου ότι ορισμένοι εξαγωγείς, εισαγωγείς και η Ένωση Γερμανών Παραγωγών Λειαντικών Υλικών ("Verein Deutcher Scheifmittelwerke eV") επεσήμαναν ποιοτικές διαφορές μεταξύ των διαφόρων ειδών εισαγόμενου τεχνητού κορούνδιου και του κοινοτικού προϊόντος,  η Επιτροπή βάσισε τους υπολογισμούς της, όσον αφορά τις πωλήσεις, σε χαμηλότερες τιμές από τις κοινοτικές σε συγκρίσιμες ποιότητες, αποκλείοντας τα προϊόντα με ειδικά χαρακτηριστικά και υψηλές τιμές.  Η σταθμισμένη μέση τιμή των περιθωρίων πώλησης σε τιμές χαμηλότερες από τις κοινοτικές που διαπιστώθηκε από τον εξαγωγέα είναι:   - Czechoslovak Ceramics Company Ltd, Πράγα, Τσεχοσλοβακία  25,7 %  - Machine Tool and Tool Branch Chamber of China Chamber of Commerce for Machinery and Electronic Products Imports und Export, Beijing, Kaina  30,8 %  - V/O Stankoimport, Μόσχα,  Σοβιετική Ένωση  32,0 %  - Hungarian Aluminium Corporation, Βουδαπέστη, Ουγγαρία  12,0 %  - Inter-Vis Co. Ltd, Βαρσοβία, Πολωνία  29,4 %  - Elfusa Geral de Eletrofusao Ltda, Sao Paulo, Βραζιλία  10,6 %  - Carborundum SA, Vinhedo, Βραζιλία  27,7 %  -  Norton SA, Sao Paulo, Βραζιλία  14,9 %  - Tovarna Dusika Ruse, Ruse, Γιουγκοσλαβία  25,9 %. Συνυπολογισμός  (26) Η Επιτροπή είναι της γνώμης ότι, για τον προσδιορισμό των επιπτώσεων στην κοινοτική βιομηχανία, πρέπει να ληφθεί υπόψη το σωρευτικό αποτέλεσμα όλων των εισαγωγών. Αναλύοντας κατά πόσο ο συνυπολογισμός είναι σκόπιμος για κάθε περίπτωση, η Επιτροπή  εξέτασε τη δυνατότητα σύγκρισης των εισαγομένων προϊόντων και έλαβε επίσης υπόψη το βαθμό κατά τον οποίο κάθε εισαγόμενο προϊόν ανταγωνίζεται στην Κοινότητα το ομοειδές προϊόν της κοινοτικής βιομηχανίας. Επιπλέον, θεωρήθηκε ότι η συμπεριφορά όλων των  εξαγωγέων στην αγορά της Κοινότητας ήταν παρεμφερής (φαίνεται από τις πωλήσεις τους σε σημαντικά χαμηλότερες τιμές από τις κοινοτικές) και ότι η θέση τους στην αγορά δεν ήταν αμελητέα. Το σχετικά χαμηλό μερίδιο αγοράς που κατέχει το κινεζικό προϊόν  πρέπει να εξεταστεί υπό το φως των μέτρων που ήδη ισχύουν.  Με βάση αυτή τη γενική ανάλυση, η Επιτροπή σχημάτισε τη γνώμη ότι όλες οι εξαγωγές από τις εν λόγω χώρες, ήτοι την Τσεχοσλοβακία, τη Λαϊκή Δημοκρατία της Κίνας, τη Σοβιετική Ένωση, την Ουγγαρία, την Πολωνία, τη Βραζιλία και τη Γιουγκοσλαβία,  πραγματοποιήθηκαν υπό τέτοιες συνθήκες, ώστε εάν η Επιτροπή λάμβανε υπόψη κάθε εξαγωγέα ξεχωριστά, θα προέβαινε σε διακρίσεις έναντι των υπολοίπων. Η Επιτροπή, λοιπόν, κατέληξε στο συμπέρασμα ότι πρέπει να ληφθεί υπόψη η επίπτωση στην κοινοτική  βιομηχανία των εισαγωγών που αποτελούν αντικείμενο ντάμπινγκ με το συνυπολογισμό όλων των εν λόγω εξαγωγέων.  Κατάσταση της κοινοτικής βιομηχανίας  (27) α) Η παραγωγή και οι πωλήσεις των κοινοτικών παραγωγών εξελίχθηκαν σχεδόν παράλληλα με την αύξηση της φαινόμενης κατανάλωσης της Κοινότητας και, συνεπώς, το μερίδιό τους στην αγορά διατηρήθηκε στο επίπεδο που είχε φθάσει όταν τα μέτρα αντιντάμπινγκ  θεσπίσθηκαν για πρώτη φορά το 1984.  β) Μολονότι, δεν διαπιστώθηκε καμία παραβίαση των αναλήψεων υποχρεώσεων για τις τιμές, πρέπει να υπενθυμιστεί ότι το κόστος παραγωγής στην Κοινότητα για το τεχνητό κορούνδιο αυξήθηκε μεταξύ 1986 και 1987 και, συνεπώς, οι τιμές εισαγωγής μπορούσαν ακόμα  να έχουν αρνητικές επιπτώσεις στις τιμές χωρίς να παραβιάζονται οι αναλήψεις υποχρεώσεων.  γ) Η συνεχής ύπαρξη εισαγωγών με χαμηλές τιμές που αποτελούν αντικείμενο ντάμπινγκ σε σημαντικές ποσότητες σε σχέση με το αυξημένο κόστος παραγωγής, ανάγκασε τους κοινοτικούς παραγωγούς να ευθυγραμμίσουν τις τιμές τους προς τα κάτω, προκειμένου να  διατηρήσουν το μερίδιό τους στην αγορά σε περίπτωση αυξημένης ζήτησης. Σε πολλές περιπτώσεις δεν μπόρεσαν, ως εκ τούτου, να καλύψουν πλήρως την αύξηση του κόστους παραγωγής μετά από την εντυπωσιακή αύξηση των τιμών πρώτων υλών.  δ) Συνεπεία της συμπίεσης των τιμών σε συνδυασμό με το αυξημένο κόστος, οι κυριότεροι κοινοτικοί παραγωγοί υπέστησαν χρηματοοικονομικές απώλειες ή πραγματοποίησαν οριακό κέρδος κατά την περίοδο 1986 έως 1989.  Αυτή η επισφαλής κατάσταση όσον αφορά το κέρδος συνεχίστηκε, παρά την αύξηση των πωλήσεων των κυριοτέρων κοινοτικών παραγωγών κατά 18,5 %, σε μία αναπτυσσόμενη αγορά που παρουσίαζε αύξηση της κατανάλωσης της Κοινότητας κατά 19,8 % στη διάρκεια της  περιόδου εκείνης.   Αιτιώδης συνάφεια (28) α) Από τον έλεγχο λογαριασμών για τις δαπάνες της κοινοτικής βιομηχανίας καθώς και των εγγράφων των σχετικών με τις πωλήσεις διαπιστώθηκε ότι η βιομηχανία, στη διάρκεια της έρευνας, είχε διαρκώς να αντιμετωπίσει, κατά τις  διαπραγματεύσεις των πωλήσεων, προσφορές χαμηλών τιμών εκ μέρους των εισαγωγέων τεχνητού κορούνδιου από τις εν λόγω επτά χώρες, με μόνη επιλογή τη δραστική μείωση των τιμών ή τη μη σύναψη των συμβάσεων. Η βιομηχανία προσκόμισε αποδεικτικά στοιχεία  σύμφωνα με τα οποία, σε πολλές περιπτώσεις, δεν μπόρεσε να συνάψει συμβάσεις παρά τη μείωση των τιμών κάτω από το επίπεδο του κόστους παραγωγής που παρουσιάζει διακυμάνσεις, λόγω των προσφορών όσον αφορά τις τιμές από την Τσεχοσλοβακία, τη Λαϊκή  Δημοκρατία της Κίνας, τη Σοβιετική Ένωση, την Ουγγαρία, την Πολωνία, τη Βραζιλία και τη Γιουγκοσλαβία που δεν σχετίζονταν κατά κανένα τρόπο με την αύξηση του κόστους των πρώτων υλών και, συνεπώς, του κόστους παραγωγής.  Η έρευνα έδειξε ότι οι τιμές των εισαγωγών που αποτέλεσαν αντικείμενο ντάμπινγκ ήταν χαμηλότερες και συμπίεσαν τις τιμές της κοινοτικής βιομηχανίας μη επιτρέποντας σ' αυτή να εξασφαλίσει λογική αποδοτικότητα. Ως εκ τούτου, η Επιτροπή κατέληξε στο  συμπέρασμα ότι οι εν λόγω εισαγωγές της πρακτικής ντάμπινγκ, υπονόμευσαν σημαντικά την κατάσταση της κοινοτικής βιομηχανίας και εμπόδισαν την ανάκαμψή της.  β) Η Επιτροπή εξέτασε επίσης κατά πόσον αυτή η κατάσταση μπορεί να έχει προκληθεί από παράγοντες άλλους από τις εισαγωγές που αποτέλεσαν αντικείμενο ντάμπινγκ, όπως ο όγκος και οι τιμές των εισαγωγών καταγωγής άλλων τρίτων χωρών ή η μείωση της ζήτησης.  Διαπιστώθηκε ότι οι εισαγωγές από άλλες τρίτες χώρες αυξήθηκαν επίσης αλλά με αισθητά βραδύτερο ρυθμό από τις εν λόγω εισαγωγές. Επιπλέον, αυτές οι εισαγωγές πραγματοποιήθηκαν με σημαντικά υψηλότερες τιμές απ' ό,τι στην περίπτωση της Τσεχοσλοβακίας, της  Λαϊκής Δημοκρατίας της Κίνας, της Σοβιετικής Ένωσης, της Ουγγαρίας, της Πολωνίας, της Βραζιλίας και της Γιουγκοσλαβίας, και δεν υπήρχαν ενδείξεις ότι αυτές οι εισαγωγές αποτέλεσαν αντικείμενο ντάμπινγκ.  Όσον αφορά τη ζήτηση, διαπιστώθηκε ότι η κοινοτική κατανάλωση του τεχνητού κορούνδιου αυξήθηκε, μεταξύ του 1986 και της περιόδου έρευνας, κατά 19,8 % και ότι οι κοινοτικοί παραγωγοί αύξησαν επίσης την παραγωγή τους και τις πωλήσεις τους. Εντούτοις, αυτό  κατέστη δυνατό μόνο με σημαντικές παραχωρήσεις ως προς τις τιμές και απώλεια αποδοτικότητας.  Συμπεράσματα  (29) Υπ' αυτές τις συνθήκες, η Επιτροπή θεωρεί ότι τα μέτρα αντιντάμπινγκ που ισχύουν όσον αφορά τη Λαϊκή Δημοκρατία της Κίνας και την Τσεχοσλοβακία δεν είναι δυνατόν να πάψουν να ισχύουν σύμφωνα με το άρθρο 15 του κανονισμού (ΕΟΚ) αριθ. 2423/88, επειδή  η λήψη των μέτρων είναι δυνατόν να επιδεινώσει σημαντικά τις επιζήμιες συνέπειες αυτών των εισαγωγών και, συνεπώς, να οδηγήσει σε περαιτέρω ζημία. Όσον αφορά τις εισαγωγές από την Πολωνία, την Ουγγαρία και τη Σοβιετική Ένωση, η έρευνα έδειξε ότι,  δεδομένης της μεταβολής των περιστάσεων που επικρατούν στην αγορά, τα μέτρα αντιντάμπινγκ που λήφθηκαν δεν επαρκούσαν για να αποτρέψουν περαιτέρω ζημία και να αποκατασταστήσουν υγιή κατάσταση στην κοινοτική βιομηχανία.  Ως εκ τούτου, η Επιτροπή θεωρεί ότι τα ισχύοντα μέτρα αντιντάμπινγκ σχετικά με τις εισαγωγές τεχνητού κορούνδιου από τη Λαϊκή Δημοκρατία της Κίνας, την Τσεχοσλοβακία, την Πολωνία, την Ουγγαρία και τη Σοβιετική Ένωση πρέπει να διατηρηθούν ή να  επανεξεταστούν σύμφωνα με τα πορίσματα της έρευνας.  (30) Όσον αφορά τις εισαγωγές τεχνητού κορούνδιου από τη Βραζιλία και τη Γιουγκοσλαβία, η Επιτροπή είναι της γνώμης ότι ο όγκος και το μερίδιο αγοράς αυτών των εισαγωγών, σε συνδυασμό με τις πωλήσεις σε σημαντικά χαμηλότερες τιμές, έχουν συμβάλει  σημαντικά στη ζημία που προκλήθηκε στην κοινοτική βιοομηχανία και ότι αυτές οι επιπτώσεις δεν μπορούν να εξεσταστούν ξεχωριστά από εκείνες που προκάλεσαν οι εισαγωγές από τις άλλες πέντε χώρες χωρίς να γίνουν διακρίσεις. Ως εκ τούτου, θεωρείται ότι  πρέπει να ληφθούν αμυντικά μέτρα όσον αφορά τις εν λόγω εισαγωγές που αποτελούν αντικείμενο ντάμπινγκ, καταγωγής Βραζιλίας και Γιουγκοσλαβίας.  Η. ΚΟΙΝΟΤΙΚΟ ΣΥΜΦΕΡΟΝ  (31) Εκτιμώντας κατά πόσον είναι προς το συμφέρον της Κοινότητας να ληφθούν μέτρα κατά των εισαγωγών που αποτελούν αντικείμενο ντάμπινγκ, η Επιτροπή θεωρεί ότι, λόγω της μη ικανοποιητικής κατάστασης όσον αφορά το κέρδος για πολύ μεγάλη χρονική περίοδο,  η μελλοντική ύπαρξη αυτής της βιομηχανίας βρίσκεται σε κίνδυνο. Η παραγωγή τεχνητού κορούνδιου με τις τελικές εφαρμογές της σε βιομηχανίες κεφαλαιώδους σημασίας όπως η αυτοκινητοβιομηχανία, η χαλυβουργία κ.λπ., είναι πολύ σημαντική για την Κοινότητα από  τεχνολογική, οικονομική και στρατηγική άποψη. Εκτός του ότι αποτελεί σημαντικό εργοδότη, η βιομηχανία είναι άκρως νεοτεριστική και ανταγωνιστική λόγω των σημαντικών επενδύσεων (συμπεριλαμβανομένων των πρότυπων επενδύσεων σε αντιρρυπαντικές  εγκαταστάσεις) που έχουν πραγματοποιηθεί κατά τα τελευταία έτη, και αυτή η διαδικασία τίθεται σε κίνδυνο μόνο λόγω των αδικαιολόγητων χαμηλών τιμών εισαγωγής από την Τσεχοσλοβακία, τη Λαϊκή Δημοκρατία της Κίνας, τη Σοβιετική Ένωση, την Ουγγαρία, την  Πολωνία, τη Βραζιλία και τη Γιουγκοσλαβία.  (32) Η Επιτροπή έλαβε επίσης υπόψη τα συμφέροντα των χρηστών και των μεταποιητών τεχνητού κορούνδιου στην Κοινότητα των οποίων οι τιμές παραγωγής ενδέχεται να αυξηθούν μετά την επιβολή προστατευτικών μέτρων. Θεωρείται ότι οι απαραίτητες αυξήσεις των  τιμών, που πιθανόν να αποκαταστήσουν την αποδοτικότητα των κοινοτικών παραγωγών τεχνητού κορούνδιου, θα έχουν περιορισμένες μόνο επιπτώσεις στο συνολικό κόστος των τελικών μεταποιημένων προϊόντων.  Βασιζόμενη σε εκτιμήσεις του κόστους που παρείχαν οι μεταποιητές τεχνητού κορούνδιου, Η Επιτροπή πιστεύει ότι τα κέρδη που παρείχαν οι μεταποιητές για τους παραγωγούς της Κοινότητας θα υπερβούν κατά πολύ τις ζημίες που είναι δυνατόν να υπάρξουν σε  ορισμένες περιπτώσεις για τους χρήστες και τους μεταποιητές.  (33) Η Επιτροπή σημειώνει επίσης ότι τα μέτρα αντιντάμπινγκ αναμένεται να αποκαταστήσουν τις στρεβλώσεις του ανταγωνισμού που δημιουργούνται από αθέμιτες εμπορικές πρακτικές, και ότι οι προμήθειες από άλλες πηγές ως προς τις οποίες δεν εφαρμόζονται  πρακτικές ντάμπινγκ δεν πρόκειται να θιγούν. Σ' αυτό το πλαίσιο, πρέπει να γίνει αντιληπτό ότι τα πλεονεκτήματα όσον αφορά τις τιμές, τα οποία είχαν ωφελήσει ορισμένους αγοραστές κατά το παρελθόν, συνιστούν αποτέλεσμα αθέμιτων εμπορικών πρακτικών και  δεν δικαιολογείται η ύπαρξή τους.  Όσον αφορά τις δυσχέρειες που αντιμετωπίζει η βιομηχανία τεχνητού κορούνδιου της Κοινότητας, η Επιτροπή έχει οδηγηθεί στο συμπέρασμα ότι αποτελεί συμφέρον της Κοινότητας η ανάληψη δράσης ικανής να προστατεύσει την κοινοτική βιομηχανία από τον αθέμιτο  ανταγωνισμό και να την απαλλάξει από μια τέτοια νοσηρή κατάσταση.  Θ. ΕΠΙΠΕΔΟ ΤΩΝ ΑΙΤΟΥΜΕΝΩΝ ΜΕΤΡΩΝ  (34) Η Επιτροπή, αφού απέδειξε ότι σε περίπτωση μη επιβολής μέτρων αντιντάμπινγκ, η ζημία ενδέχεται να επαναληφθεί καθώς και το ότι τα μέτρα που είχαν επιβληθεί παλαιότερα ήταν πράγματι ανεπαρκή για την εξάλειψη των ζημιογόνων συνεπειών που προκάλεσαν  οι εισαγωγές που αποτέλεσαν το αντικείμενο ντάμπινγκ και αφού επίσης απέδειξε ότι οι εισαγωγές από τη Βραζιλία και τη Γιουγκοσλαβία που αποτέλεσαν το αντικείμενο ντάμπινγκ συνέβαλαν στη δημιουργία αυτών των συνεπειών και εμπόδισαν την ανόρθωση της  κοινοτικής βιομηχανίας, θεωρεί ότι τα μέτρα αντιντάμπινγκ πρέπει να επιβληθούν στις εισαγωγές από όλες τις σχετικές χώρες.  Ωστόσο, τα μέτρα δεν πρέπει να υπερβαίνουν τα διαπιστωθέντα περιθώρια ντάμπινγκ. Επειδή η κύρια αιτία της ζημίας είναι η εκ μέρους των εξαγωγέων πώληση σε τιμές χαμηλότερες από εκείνες της κοινοτικής βιομηχανίας, θεωρείται αρκετή η κατάργηση, όπου αυτό  είναι δυνατόν αυτών των περιθωρίων πώλησης σε χαμηλότερες τιμές. Πράγματι, όταν εκλείψουν οι χαμηλότερες τιμές, η βιομηχανία της Κοινότητας είναι ικανή να ξαναβρεί τη βιωσιμότητά της. Οι τιμές, λοιπόν, των εξαγωγέων πρέπει να αυξηθούν κατά το περιθώριο  πώλησης σε χαμηλότερες τιμές ή το περιθώριο ντάμπινγκ, όποιο είναι το χαμηλότερο. Αν πρέπει να επιβληθούν δασμοί αντιντάμπινγκ αυτοί πρέπει να ανέρχονται στα ακόλουθα ποσοστά:  Τσεχοσλοβακία 25,7 %  Λαϊκή Δημοκρατία της Κίνας 30,8 %  Σοβιετική Ένωση 9,8 %  Ουγγαρία 12,0 %  Πολωνία 24,5 %  Βραζιλία  Carborundum 4,5 %  Elfusa 10,6 %  Norton 14,9 %  Γιουγκοσλαβία 25,9 %.  Ι. ΑΝΑΛΗΨΕΙΣ ΥΠΟΧΡΕΩΣΕΩΝ  (35) Αφού ενημερώθηκαν για τα κύρια γεγονότα και τις εκτιμήσεις βάσει των οποίων πρόκειται να ληφθούν τα προστατευτικά μέτρα, όλοι οι ενδιαφερόμενοι εξαγωγείς ανέλαβαν υποχρεώσεις σχετικά με τις τιμές.  Η Επιτροπή θεωρεί τις εν λόγω αναλήψεις υποχρεώσεων ως αποδεκτές επειδή έχουν ως αποτέλεσμα την επαναφορά ή τη διατήρηση των τιμών εξαγωγής στην Κοινότητα σε επίπεδο το οποίο η Επιτροπή θεωρεί επαρκές για να εξαλειφθεί η ζημία που υπέστη η κοινοτική  βιοομηχανία.  Επιπλέον, η Επιτροπή υπογραμμίζει ότι, σε περίπτωση καταστρατήγησης των εν λόγω αναληφθεισών υποχρεώσεων ως προς τις τιμές, αυτή έχει το δικαίωμα να επιβάλει αμέσως προσωρινούς δασμούς σύμφωνα με το άρθρο 10 παράγραφος 6 του κανονισμού (ΕΟΚ) αριθ.  2423/88 και, στη συνέχεια, το Συμβούλιο μπορεί να επιβάλει οριστικούς δασμούς με βάση τα γεγονότα που πρόκειται να διαπιστωθούν κατά τις σχετικές έρευνες για το ντάμπινγκ και τη ζημία που προκύπτει από αυτό.  (36) Γι' αυτόν τον τρόπο δράσης, ζητήθηκε η γνώμη της συμβουλευτικής επιτροπής. Η Γαλλία και το Ηνωμένο Βασίλειο προέβαλαν αντιρρήσεις ως προς την προτεινόμενη δράση. Η Επιτροπή, όμως, υπέβαλε την πρότασή της στο Συμβούλιο προς έγκριση σύμφωνα με το  άρθρο 9 παράγραφος 1 και τα άρθρα 10 παράγραφος 1 του κανονισμού (ΕΟΚ) αριθ. 2423/88.  Η πρόταση της Επιτροπής έγινε δεκτή δεδομένου ότι το Συμβούλιο δεν έλαβε διαφορετική απόφαση με ειδική πελιοψηφία, εντός της μηνιαίας προθεσμίας που ορίζεται από το άρθρο 9 παράγραφος 1 του εν λόγω κανονισμού,  ΑΠΟΦΑΣΙΖΕΙ:  Άρθρο 1  Οι αναλήψεις υποχρεώσεων εκ μέρους των ακόλουθων επιχειρήσεων:  - Czechslovak Ceramics Company Ltd, Πράγα, Τσεχοσλοβακία,  - Machine Tool and Tool Branch of China Chamber of Commerce for Machinery and Electronic Products Import and Export, Beijing, Κίνα,  - V/O Stankoimport, Μόσχα, Σοβιετική Ένωση,  - Hungarian Aluminium Corporation, Βουδαπέστη, Ουγγαρία,  - Inter-Via Co. Ltd, Βαρσοβία, Πολωνία,  - Elfusa Geral De Electofusao Lda, Sao Paulo, Βραζιλία,  - Carborundum SA, Vinhedo, Βραζιλία,  - Norton SA, Sao Paulo, Βραζιλία,  - Tovarna Dusika Ruse, Γιουγκοσλαβία.  Όσον αφορά τις αιτήσεις για την επανεξέταση των μέτρων αντιντάμπινγκ αναφορικά με τις εισαγωγές τεχνητού κορούνδιου που υπάγεται στον κωδικό ΣΟ ex 2818 10 00 καταγωγής Σοβιετικής Ένωσης, Ουγγαρίας, Πολωνίας, Τσεχοσλοβακίας και Λαϊκής Δημοκρατίας της  Κίνας, καθώς και για τη διαδικασία αντιντάμπινγκ η οποία αφορά τις εισαγωγές τεχνητού κορούνδιου που υπάγεται στον κωδικό ΣΟ ex 2818 10 00 καταγωγής Βραζιλίας και Γιουγκοσλαβίας, οι αιτήσεις αυτές γίνονται δεκτές.  Άρθρο 2  Περατώνεται η έρευνα όσον αφορά την επανεξέταση των μέτρων αντιντάμπινγκ για τις εισαγωγές τεχνητού κορούνδιου καταγωγής Σοβιετικής Ένωσης, Ουγγαρίας, Πολωνίας, Τσεχοσλοβακίας και Λαϊκής Δημοκρατίας της Κίνας και τη διαδικασία αντιντάμπινγκ για τις  εισαγωγές τεχνητού κορούνδιου καταγωγής Βραζιλίας και Γιουγκοσλαβίας.  Βρυξέλλες, 25 Ιουλίου 1991.  Για την Επιτροπή  Frans ANDRIESSEN  Αντιπρόεδρος   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 340 της 28. 12. 1984, σ. 82. (3) ΕΕ αριθ. L 271 της 23. 9. 1986, σ. 26. (4) ΕΕ αριθ. C 163 της 30. 6. 1989, σ. 5. (5) ΕΕ αριθ. C 303 της 2. 12. 1989, σ. 11. (6) ΕΕ αριθ. C 67 της 17. 3.  1990, σ. 7. (7) ΕΕ αριθ. C 159 της 29. 6. 1990, σ. 5.


title: Απόφαση (ΕΕ) 2016/803 του Συμβουλίου, της 7ης Μαΐου 2015, σχετικά με την υπογραφή, εξ ονόματος της Ένωσης και των κρατών μελών της, και την προσωρινή εφαρμογή πρωτοκόλλου τροποποίησης της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

text:
               21.5.2016

               EL

               Επίσημη Εφημερίδα της Ευρωπαϊκής Ένωσης

               L 132/79

         ΑΠΌΦΑΣΗ (ΕΕ) 2016/803 ΤΟΥ ΣΥΜΒΟΥΛΊΟΥ
   της 7ης Μαΐου 2015
   σχετικά με την υπογραφή, εξ ονόματος της Ένωσης και των κρατών μελών της, και την προσωρινή εφαρμογή πρωτοκόλλου τροποποίησης της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
   Έχοντας υπόψη την πράξη προσχώρησης της Κροατίας, και ιδίως το άρθρο 6 παράγραφος 2 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 14 Σεπτεμβρίου 2012 το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος της Ευρωπαϊκής Ένωσης και των κρατών μελών της και της Δημοκρατίας της Κροατίας, για τη σύναψη πρωτοκόλλου τροποποίησης της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου (1), ώστε να ληφθεί υπόψη η προσχώρηση της Κροατίας στην Ευρωπαϊκή Ένωση («το πρωτόκολλο»).

               (2)

               Οι εν λόγω διαπραγματεύσεις ολοκληρώθηκαν επιτυχώς στις 24 Απριλίου 2014.

               (3)

               Το πρωτόκολλο θα πρέπει να υπογραφεί εξ ονόματος της Ένωσης και των κρατών μελών της, με την επιφύλαξη μεταγενέστερης σύναψής του.

               (4)

               Το πρωτόκολλο θα πρέπει να εφαρμοστεί προσωρινά.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης και των κρατών μελών της, η υπογραφή του πρωτοκόλλου τροποποίησης της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση, με την επιφύλαξη της σύναψης του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) το πρωτόκολλο εξ ονόματος της Ένωσης και των κρατών μελών της.
   Άρθρο 3
   Το πρωτόκολλο εφαρμόζεται προσωρινά, σύμφωνα με το άρθρο 3 παράγραφος 2, από την υπογραφή του από τα συμβαλλόμενα μέρη (2) εν αναμονή της έναρξης ισχύος του.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 7 Μαΐου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  Το κείμενο της συμφωνίας έχει δημοσιευθεί στην ΕΕ L 334 της 6.12.2012, σ. 3.

      (2)  Η ημερομηνία από την οποία το πρωτόκολλο εφαρμόζεται προσωρινά θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση (ΕΕ) 2015/1672 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Ευρωπαϊκού Οργανισμού Σιδηροδρόμων για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/296

      ΑΠΟΦΑΣΗ (ΕΕ) 2015/1672 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Ευρωπαϊκού Οργανισμού Σιδηροδρόμων για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού Σιδηροδρόμων για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 881/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τη σύσταση Ευρωπαϊκού Οργανισμού Σιδηροδρόμων (5), και ιδίως το άρθρο 39,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A8-0078/2015),

         1.

            διαπιστώνει ότι οι οριστικοί ετήσιοι λογαριασμοί του Ευρωπαϊκού Οργανισμού Σιδηροδρόμων αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Ευρωπαϊκού Οργανισμού Σιδηροδρόμων για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Σιδηροδρόμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 232.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 164 της 30.4.2004, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


Avis juridique important

|

31989D0669

89/669/ΕΟΚ: Απόφαση του Συμβουλίου της 24ης Ιουλίου 1989 για τη θέση σε προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 396 της 30/12/1989 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Ιουλίου 1989 για τη θέση σε προσωρινή εφαρμογή του συμφωνηθέντος πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο κλωστοϋφαντουργικών  προϊόντων ( 89/669/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι, εν αναμονή της ολοκλήρωσης των απαραίτητων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο των κλωστοϋφαντουργικών προϊόντων, που μονογραφήθηκε στις 31 Οκτωβρίου  1986, η συμφωνία εφαρμόζεται προσωρινά από την 1η Ιανουαρίου 1987, σύμφωνα με την απόφαση 88/495/ΕΟΚ^( 1 ), όσον αφορά την Κοινότητα  ότι η εν λόγω συμφωνία προβλέπει τη δυνατότητα επανεξέτασης, ενόψει της πρόσφατης ανάπτυξης του εμπορίου, των ποσοτικών προσαρμογών των ποσοστώσεων για ορισμένες κατηγορίες οι οποίες πραγματοποιούνται για να ληφθεί υπόψη το εναρμονισμένο σύστημα  ότι, κατόπιν των διαβουλεύσεων μεταξύ της Κοινότητας και της Δημοκρατίας της Ινδίας, μονογραφήθηκε, στις 25 Απριλίου 1989, συμφωνηθέν πρακτικό που τροποποιεί την ποσόστωση για τα προϊόντα των κατηγοριών 7 και 27 που καθορίζονται στη συμφωνία  ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του συμφωνηθέντος πρακτικού, πρέπει να εφαρμοστεί προσωρινά το συμφωνηθέν πρακτικό, με ισχύ από την 1η Ιανουαρίου 1988, με την επιφύλαξη αμοιβαίας προσωρινής  εφαρμογής από τη Δημοκρατία της Ινδίας,  ΑΠΟΦΑΣΙΖΕΙ :    Άρθρο 1 Μέχρις ότου ολοκληρωθούν οι αναγκαίες διαδικασίες για τη σύναψή του, το συμφωνηθέν πρακτικό που τροποποιεί τη συμφωνία για το εμπόριο των κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας,  εφαρμόζεται προσωρινά στην Κοινότητα, από την 1η Ιανουαρίου 1988, με την επιφύλαξη αμοιβαίας προσωρινής εφαρμογής από τη Δημοκρατία της Ινδίας .  Το κείμενο του συμφωνηθέντος πρακτικού επισυνάπτεται στην παρούσα απόφαση .  Άρθρο 2 Η Επιτροπή καλείται να ζητήσει τη γνώμη της κυβέρνησης της Δημοκρατίας της Ινδίας για την προσωρινή εφαρμογή του συμφωνηθέντος πρακτικού που αναφέρεται στο άρθρο 1 και να την ανακοινώσει στο Συμβούλιο .   Βρυξέλλες, 24 Ιουλίου 1989 .  Για το Συμβούλιο Ο Πρόεδρος H . NALLET   ( 1 ) ΕΕ αριθ . L 267 της 27.^9.^1988, σ . 1 .


title: 2014/583/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/216

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2012
   (2014/583/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2012, που συνοδεύεται από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου για την ίδρυση της Ευρωπαϊκής Αρχής για την Ασφάλεια των Τροφίμων (4), και συγκεκριμένα το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0219/2014),

               1.

               χορηγεί απαλλαγή στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων για την εκτέλεση του προϋπολογισμού της Αρχής για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, και το ψήφισμα που αποτελεί αναπόσπαστο μέρος της, στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 120.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση (ΕΕ) 2017/1842 του Συμβουλίου, της 9ης Οκτωβρίου 2017, σχετικά με την πολιτική για τα ανοιχτά δεδομένα του Συμβουλίου και την περαιτέρω χρήση εγγράφων του Συμβουλίου

text:
               12.10.2017

               EL

               Επίσημη Εφημερίδα της Ευρωπαϊκής Ένωσης

               L 262/1

         ΑΠΌΦΑΣΗ (ΕΕ) 2017/1842 ΤΟΥ ΣΥΜΒΟΥΛΊΟΥ
   της 9ης Οκτωβρίου 2017
   σχετικά με την πολιτική για τα ανοιχτά δεδομένα του Συμβουλίου και την περαιτέρω χρήση εγγράφων του Συμβουλίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 240,
   Εκτιμώντας τα ακόλουθα:

               (1)

               Οι νέες τεχνολογίες πληροφοριών και επικοινωνιών έχουν δημιουργήσει άνευ προηγούμενου ευκαιρίες για τη συσσώρευση και τον συνδυασμό περιεχομένου από διάφορες πηγές. Η τάση προς μια κοινωνία της πληροφορίας και της γνώσης επηρεάζει τη ζωή όλων των πολιτών σε ολόκληρη την Ένωση, δίνοντάς τους τη δυνατότητα να βρουν νέους τρόπους πρόσβασης στη γνώση και απόκτησης γνώσεων.

               (2)

               Οι πληροφορίες του δημόσιου τομέα αποτελούν σημαντική πηγή γνώσεων και καινοτομίας στον ιδιωτικό τομέα, στηρίζοντας τη δημιουργία καλύτερων ψηφιακών υπηρεσιών για τους πολίτες και τις επιχειρήσεις σε ολόκληρη την Ευρώπη.

               (3)

               Το Συμβούλιο και άλλα θεσμικά όργανα της ΕΕ συλλέγουν, παράγουν και διαδίδουν ευρύ φάσμα πληροφοριών σχετικά με τις πολιτικές και τους τομείς δραστηριότητας της Ένωσης. Τα θεσμικά όργανα της ΕΕ έχουν στην κατοχή τους έγγραφα που μπορούν να χρησιμοποιηθούν περαιτέρω σε ψηφιακά προϊόντα και υπηρεσίες, και επίσης θα μπορούσαν να αποτελέσουν χρήσιμη πηγή περιεχομένου τόσο για τους πολίτες όσο και για τις εταιρείες.

               (4)

               Η οδηγία 2003/98/ΕΚ του Ευρωπαϊκού Κοινοβουλίου και του Συμβουλίου (1) ορίζει ελάχιστους κανόνες για την περαιτέρω χρήση πληροφοριών του δημόσιου τομέα στα κράτη μέλη και ενθαρρύνει τα κράτη μέλη να μην περιοριστούν στους εν λόγω ελάχιστους κανόνες και να εγκρίνουν πολιτικές για τα ανοιχτά δεδομένα.

               (5)

               Μετά την έκδοση της απόφασης 2011/833/ΕΕ της Επιτροπής (2) το 2012, η Ευρωπαϊκή Επιτροπή δημιούργησε μια δικτυακή πύλη ανοιχτών δεδομένων της Ευρωπαϊκής Ένωσης («ΔΠΑΔ της ΕΕ»), στόχος της οποίας είναι να αποτελέσει ενιαίο σημείο πρόσβασης σε δεδομένα από τα θεσμικά όργανα της ΕΕ και άλλους φορείς της Ένωσης.

               (6)

               Τον Ιούνιο του 2013 η Ένωση ενέκρινε τον Χάρτη των Ανοικτών Δεδομένων της G8 και δεσμεύθηκε να πραγματοποιήσει μια σειρά δραστηριοτήτων για τα ανοικτά δεδομένα που προσδιορίζονται στο συλλογικό σχέδιο δράσης της G8 βάσει του εν λόγω Χάρτη.

               (7)

               Στα συμπεράσματά του της 24ης και 25ης Οκτωβρίου 2013, το Ευρωπαϊκό Συμβούλιο αναγνώρισε ότι τα ανοικτά δεδομένα αποτελούν έναν αναξιοποίητο πόρο με τεράστιο δυναμικό για την οικοδόμηση ισχυρότερων και πιο διασυνδεδεμένων κοινωνιών που θα ανταποκρίνονται καλύτερα στις ανάγκες των πολιτών και ζήτησε την ενεργό προώθηση της επαναχρησιμοποίησης των πληροφοριών του δημόσιου τομέα.

               (8)

               Στα συμπεράσματά του της 2ας Μαρτίου 2015, το Συμβούλιο υπογραμμίζει ότι η πλήρης και αποτελεσματική εκμετάλλευση των εργαλείων και των υπηρεσιών όπως είναι τα δεδομένα ανοικτής πηγής μπορεί να βελτιώσει την παραγωγικότητα και τις υπηρεσίες και θα πρέπει να διευκολυνθεί. Επιπλέον, στα συμπεράσματά του της 29ης Μαΐου 2015, το Συμβούλιο ενθαρρύνει τη διαμόρφωση μιας φιλικής προς τα δεδομένα πολιτικής στην Ένωση, η οποία προάγει τη διαλειτουργικότητα, τη χρήση και την επαναχρησιμοποίηση δημόσιων δεδομένων για σκοπούς έρευνας και καινοτομίας, εξασφαλίζοντας παράλληλα την απαραίτητη προστασία των δεδομένων.

               (9)

               Η ΔΠΑΔ της ΕΕ περιέχει επί του παρόντος μεγάλο αριθμό συνόλων δεδομένων και συνδέσμους προς δικτυακές πύλες ανοιχτών δεδομένων των κρατών μελών. Το Συμβούλιο συμμετέχει στη ΔΠΑΔ της ΕΕ από το 2015, χρησιμοποιώντας τα εξής τρία σύνολα δεδομένων: μεταδεδομένα του δημόσιου μητρώου του Συμβουλίου, μεταδεδομένα για τις αιτήσεις πρόσβασης του κοινού σε έγγραφα του Συμβουλίου και ψηφοφορίες του Συμβουλίου για νομοθετικές πράξεις.

               (10)

               Μέχρι σήμερα το Συμβούλιο έχει συμμετάσχει στη ΔΠΑΔ της ΕΕ με πιλοτικά έργα. Καθώς τα εν λόγω πιλοτικά έργα ήταν επιτυχημένα, θα πρέπει να καθοριστεί μια πολιτική για τα ανοιχτά δεδομένα για τα έγγραφα του Συμβουλίου ώστε να αξιοποιηθεί και να μεγιστοποιηθεί η μέχρι σήμερα κτηθείσα πείρα, καθώς και να δοθεί η ευκαιρία στο Συμβούλιο να ορίσει τις προϋποθέσεις που διέπουν τη δημοσίευση και την περαιτέρω χρήση των εγγράφων του.

               (11)

               Η πολιτική για τα ανοιχτά δεδομένα για τα έγγραφα του Συμβουλίου θα βελτιώσει τη ροή των πληροφοριών ανάμεσα στο Συμβούλιο και το ευρύ κοινό, θα οδηγήσει σε ευρύτερη χρήση και διάδοση πληροφοριών σχετικά με την Ένωση, θα βελτιώσει τη φήμη του Συμβουλίου όσον αφορά τον ανοικτό του χαρακτήρα και τη διαφάνεια και θα ενισχύσει τη λογοδοσία του Συμβουλίου ως δημόσιου οργανισμού.

               (12)

               Η πολιτική για τα ανοιχτά δεδομένα για τα έγγραφα του Συμβουλίου θα πρέπει να προωθεί την ανάπτυξη εργαλείων και εφαρμογών που βοηθούν τους χρήστες να αναζητήσουν και να εντοπίσουν έγγραφα για περαιτέρω χρήση.

               (13)

               Η παρούσα απόφαση δεν θα πρέπει να εφαρμόζεται σε έγγραφα των οποίων το Συμβούλιο δεν είναι σε θέση να επιτρέψει την περαιτέρω χρήση λόγω δικαιωμάτων διανοητικής ιδιοκτησίας τρίτων ή καθεστώτων για τα δικαιώματα πρόσβασης στα κράτη μέλη.

               (14)

               Το δικαίωμα πρόσβασης σε έγγραφα του Συμβουλίου εξακολουθεί να ρυθμίζεται με τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (3).

               (15)

               Η παρούσα απόφαση δεν θίγει και θα πρέπει να υλοποιηθεί και να εφαρμοστεί σε συμμόρφωση με τους κανόνες σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα, καθώς και τους κανόνες ασφάλειας για την προστασία των διαβαθμισμένων πληροφοριών της ΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο και σκοπός
   1.   Η παρούσα απόφαση θεσπίζει πολιτική για τα ανοιχτά δεδομένα του Συμβουλίου («πολιτική για τα ανοιχτά δεδομένα») ορίζοντας τις αρχές, τις προϋποθέσεις και τους περιορισμούς που διέπουν την περαιτέρω χρήση και τα πρακτικά μέσα διευκόλυνσης της περαιτέρω χρήσης εγγράφων που έχει στην κατοχή του και παράγει το Συμβούλιο, όπως ορίζονται στο άρθρο 2 παράγραφος 1.
   2.   Η πολιτική για τα ανοιχτά δεδομένα έχει τους ακόλουθους σκοπούς:

               α)

               να βελτιώσει τη ροή πληροφοριών ανάμεσα στο Συμβούλιο και το ευρύ κοινό· και

               β)

               να διευκολύνει την ευρεία περαιτέρω χρήση των πληροφοριών.

         Άρθρο 2
   Πεδίο εφαρμογής
   1.   Η παρούσα απόφαση εφαρμόζεται σε έγγραφα που έχει στην κατοχή του και παράγει το Συμβούλιο τα οποία έχουν δημοσιοποιηθεί από το Συμβούλιο.
   2.   Η παρούσα απόφαση δεν εφαρμόζεται σε έγγραφα που έχει στην κατοχή του και παράγει το Συμβούλιο για τα οποία το Συμβούλιο δεν είναι σε θέση να επιτρέψει την περαιτέρω χρήση τους εξαιτίας:

               α)

               δικαιωμάτων διανοητικής ιδιοκτησίας τρίτων· ή

               β)

               καθεστώτων για τα δικαιώματα πρόσβασης στα κράτη μέλη.

         3.   Η παρούσα απόφαση δεν θίγει και υλοποιείται και εφαρμόζεται σύμφωνα με:

               α)

               τους κανόνες σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ιδίως τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4)·

               β)

               τους κανόνες σχετικά με την πρόσβαση του κοινού σε έγγραφα του Συμβουλίου και ιδίως τον κανονισμό (ΕΚ) αριθ. 1049/2001· και

               γ)

               τους κανόνες ασφάλειας για την προστασία των διαβαθμισμένων πληροφοριών της ΕΕ και ιδίως την απόφαση 2013/488/ΕΕ του Συμβουλίου (5).

         Άρθρο 3
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:

               1)

               ως «έγγραφο» νοείται:

                           α)

                           οποιοδήποτε περιεχόμενο ανεξάρτητα από το χρησιμοποιηθέν υπόθεμα (γραμμένο σε χαρτί ή αποθηκευμένο υπό ηλεκτρονική μορφή ή με ηχητική, οπτική ή οπτικοακουστική εγγραφή) που αφορά θέμα σχετικό με τις πολιτικές, τις δράσεις και τις αποφάσεις θεσμικής αρμοδιότητας του Συμβουλίου· ή

                           β)

                           κάθε τμήμα τέτοιου περιεχομένου·

               2)

               ως «περαιτέρω χρήση» νοείται η χρήση εγγράφων εκ μέρους φυσικών ή νομικών προσώπων, για εμπορικούς ή μη εμπορικούς σκοπούς, διαφορετικούς από τον αρχικό σκοπό για τον οποίο παρήχθη το έγγραφο·

               3)

               ως «δεδομένα προσωπικού χαρακτήρα» νοούνται τα δεδομένα κατά τον ορισμό του άρθρου 2 στοιχείο α) του κανονισμού (ΕΚ) αριθ. 45/2001,

               4)

               ως «ανοικτός μορφότυπος» νοείται ένας μορφότυπος φακέλου ο οποίος δεν εξαρτάται από πλατφόρμα και διατίθεται στο κοινό χωρίς οποιονδήποτε περιορισμό που να παρεμποδίζει την περαιτέρω χρήση των εγγράφων·

               5)

               ως «μηχαναγνώσιμος μορφότυπος» νοείται ένας μορφότυπος δομημένος ώστε εφαρμογές λογισμικού να αναγνωρίζουν αξιόπιστα μεμονωμένες δηλώσεις πραγματικών περιστατικών, καθώς και την εσωτερική τους δομή.

         Άρθρο 4
   Γενικές αρχές
   Η Γενική Γραμματεία του Συμβουλίου («ΓΓΣ») διασφαλίζει ότι τα έγγραφα καθίστανται διαθέσιμα για περαιτέρω χρήση:

               α)

               από όλους·

               β)

               χωρίς να χρειάζεται η υποβολή μεμονωμένης αίτησης·

               γ)

               δωρεάν· και

               δ)

               για εμπορικούς και μη εμπορικούς σκοπούς.

         Άρθρο 5
   Αμεροληψία και αποκλειστικά δικαιώματα
   1.   Οι όροι που εφαρμόζονται για την περαιτέρω χρήση εγγράφων είναι ισοβαρείς όσον αφορά συγκρίσιμες κατηγορίες περαιτέρω χρήσης.
   2.   Η περαιτέρω χρήση εγγράφων είναι ελεύθερη για όλους τους δυνητικούς συντελεστές της αγοράς. Δεν χορηγούνται αποκλειστικά δικαιώματα.
   Άρθρο 6
   Προϋποθέσεις για περαιτέρω χρήση
   1.   Τα έγγραφα καθίστανται διαθέσιμα για περαιτέρω χρήση υπό τις ακόλουθες προϋποθέσεις:

               α)

               την υποχρέωση του περαιτέρω χρήστη να αναφέρει την πηγή των εγγράφων·

               β)

               την υποχρέωση να μη διαστρεβλώνεται το αρχικό νόημα ή μήνυμα των εγγράφων·

               γ)

               τη μη θεμελίωση ευθύνης του Συμβουλίου για οποιαδήποτε συνέπεια προερχόμενη από την περαιτέρω χρήση.

         2.   Αν κριθεί απαραίτητο, η ΓΓΣ μπορεί να ορίσει άλλες προϋποθέσεις για συγκεκριμένο τύπο εγγράφου.
   3.   Η ΓΓΣ λαμβάνει τα απαραίτητα μέτρα για να προστατεύσει τα δικαιώματα, τα συμφέροντα και τη δημόσια εικόνα του Συμβουλίου σε όλα τα κατάλληλα φόρουμ.
   Άρθρο 7
   Διαθέσιμοι μορφότυποι
   1.   Η ΓΓΣ διαθέτει τα έγγραφα:

               α)

               σε κάθε υφιστάμενο μορφότυπο ή γλώσσα που διαθέτει το Συμβούλιο·

               β)

               στο διαδίκτυο· και

               γ)

               εφόσον είναι δυνατόν και κατά περίπτωση, σε ανοιχτούς και μηχαναγνώσιμους μορφοτύπους.

         2.   Η ΓΓΣ δεν είναι υποχρεωμένη:

               α)

               να δημιουργεί, να προσαρμόζει ή να επικαιροποιεί έγγραφα·

               β)

               να διαθέτει αποσπάσματα, όταν κάτι τέτοιο συνεπάγεται δυσανάλογη προσπάθεια που υπερβαίνει έναν απλό χειρισμό·

               γ)

               να μεταφράζει έγγραφα σε οποιεσδήποτε επίσημες γλώσσες διαφορετικές από αυτές στις οποίες είναι ήδη διαθέσιμα· ή

               δ)

               να συνεχίσει να παράγει συγκεκριμένους τύπους εγγράφων ή να διατηρεί τα έγγραφα σε συγκεκριμένο μορφότυπο με σκοπό την περαιτέρω χρήση τους.

         Άρθρο 8
   Έκθεση
   Έως τις 10 Οκτωβρίου 2022, η ΓΓΣ υποβάλλει έκθεση στο Συμβούλιο για την εφαρμογή της παρούσας απόφασης, συμπεριλαμβανομένων των δράσεων υλοποίησης που ανέλαβε η ΓΓΣ ώστε να καταστήσει έγγραφα διαθέσιμα για περαιτέρω χρήση σε ανοιχτούς και μηχαναγνώσιμους μορφοτύπους.
   Άρθρο 9
   Έναρξη ισχύος
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 9 Οκτωβρίου 2017.

            Για το Συμβούλιο

            Ο Πρόεδρος

         S. KIISLER

      (1)  Οδηγία 2003/98/ΕΚ του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για την περαιτέρω χρήση πληροφοριών του δημόσιου τομέα (ΕΕ L 345 της 31.12.2003, σ. 90).

      (2)  Απόφαση 2011/833/ΕΕ της Επιτροπής, της 12ης Δεκεμβρίου 2011, για την περαιτέρω χρήση εγγράφων της Επιτροπής (ΕΕ L 330 της 14.12.2011, σ. 39).

      (3)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).

      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (5)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


title: 2014/814/EΕ: Απόφαση του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/002 NL/Gelderland-Overijssel construction)

text:
               20.11.2014

               EL

               Επίσημη Εφημερίδα της Ευρωπαϊκής Ένωσης

               L 333/15

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 22ας Οκτωβρίου 2014
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (αίτηση EGF/2014/002 NL/Gelderland-Overijssel construction)

      (2014/814/EΕ)

   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τον κανονισμό (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (2), και ιδίως το άρθρο 12,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (3), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να στηρίξει τους εργαζομένους που απολύονται και τους αυτοαπασχολούμενους των οποίων η δραστηριότητα διακόπηκε ως αποτέλεσμα σημαντικών διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθήσει να επανενταχθούν στην αγορά εργασίας.

               (2)

               Το ΕΤΠ δεν υπερβαίνει το μέγιστο ετήσιο ποσό των 150 εκατ. EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013.

               (3)

               Στις 20 Φεβρουαρίου 2014 οι Κάτω Χώρες υπέβαλαν αίτηση για την κινητοποίηση του ΕΤΠ, με αφορμή τις απολύσεις σε 89 επιχειρήσεις που δραστηριοποιούνται στον κλάδο 41 της NACE αναθ. 2 («Κατασκευές κτιρίων») (4) στις όμορες περιφέρειες Gelderland και Overijssel (επίπεδο NUTS 2)· η αίτηση συμπληρώθηκε με πρόσθετες πληροφορίες, όπως ορίζεται στο άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Ως εκ τούτου, το ΕΤΠ θα πρέπει να κινητοποιηθεί ώστε να χορηγηθεί χρηματοδοτική συνεισφορά ύψους 1 625 781 EUR σχετικά με την αίτηση που υπέβαλαν οι Κάτω Χώρες,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2014, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 625 781 EUR σε πιστώσεις ανάληψης υποχρεώσεων και πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 22 Οκτωβρίου 2014.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         B. DELLA VEDOVA

      (1)  ΕΕ L 347 της 20.12.2013, σ. 855.

      (2)  ΕΕ L 347 της 20.12.2013, σ. 884.

      (3)  ΕΕ C 373 της 20.12.2013, σ. 1.

      (4)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE—αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).


title: 2005/202/ΕΚ: Απόφαση του Συμβουλίου, της 31ης Ιανουαρίου 2005, σχετικά με τη σύναψη πρόσθετου πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση

text:
               12.3.2005

               EL

               Επίσημη Εφημερίδα της Ευρωπαϊκής Ένωσης

               L 66/22

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 31ης Ιανουαρίου 2005
   σχετικά με τη σύναψη πρόσθετου πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   (2005/202/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2, το άρθρο 71, το άρθρο 80 παράγραφος 2, το άρθρο 133 παράγραφοι 3 και 5 και το άρθρο 181, σε συνδυασμό με το άρθρο 300 παράγραφος 2 πρώτο εδάφιο, πρώτη και δεύτερη φράση, και το άρθρο 300 παράγραφος 3 πρώτο εδάφιο,
   την πράξη προσχώρησης του 2003 (1), και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το πρόσθετο πρωτόκολλο στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (2) υπεγράφη εξ ονόματος της Ευρωπαϊκής Κοινότητας και των κρατών μελών της στις 29 Απριλίου 2004.

               (2)

               Είναι σκόπιμο να εγκριθεί το πρόσθετο πρωτόκολλο,

         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Ευρωπαϊκής Κοινότητας και των κρατών μελών της το πρόσθετο πρωτόκολλο στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση.
   Το κείμενο του πρόσθετου πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 5 του πρόσθετου πρωτοκόλλου.

      Βρυξέλλες, 31 Ιανουαρίου 2005.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 236 της 23.9.2003, σ. 34.

      (2)  Βλέπε σ. 24 της παρούσας Επίσημης Εφημερίδας.
   ΠΡΌΣΘΕΤΟ ΠΡΩΤΌΚΟΛΛΟ
   στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   ΤΟ ΒΑΣΙΛΕΙΟ ΤΗΣ ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
   ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ,
   εφεξής «κράτη μέλη της Ευρωπαϊκής Κοινότητας»,
   Η ΕΥΡΩΠΑΪΚΗ ΚΟΙΝΟΤΗΤΑ,
   εφεξής «η Κοινότητα»,
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΟΥ ΜΕΞΙΚΟΥ,
   εφεξής «το Μεξικό»,
   και
   Η ΤΣΕΧΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,
   Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
   Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
   Η ΔΗΜΟΚΡΑΤΙΑ ΤΗΣ ΜΑΛΤΑΣ,
   Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
   Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   εφεξής «τα νέα κράτη μέρη»,
   ΕΚΤΙΜΩΝΤΑΣ ότι η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Κοινότητας και των κρατών μελών της, αφενός, και του Μεξικού, αφετέρου, εφεξής «η συμφωνία», υπεγράφη στις Βρυξέλλες στις 8 Δεκεμβρίου 1997 και ετέθη σε ισχύ την 1η Οκτωβρίου 2000,
   ΕΚΤΙΜΩΝΤΑΣ ότι η συνθήκη για την προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (εφεξής «η συνθήκη προσχώρησης») υπεγράφη στην Αθήνα στις 16 Απριλίου 2003,
   ΕΚΤΙΜΩΝΤΑΣ ότι, σύμφωνα με το άρθρο 6 παράγραφος 2 της συνθήκης προσχώρησης, η προσχώρηση των νέων κρατών μελών στη συμφωνία εγκρίνεται με τη σύναψη πρωτοκόλλου στη συμφωνία,
   ΕΚΤΙΜΩΝΤΑΣ ότι το άρθρο 55 της συμφωνίας ορίζει ότι: «Για τον σκοπό της παρούσας συμφωνίας, ως ‘‘συμβαλλόμενα μέρη’’ νοούνται, αφενός, η Κοινότητα ή τα κράτη μέλη αυτής, ή η Κοινότητα και τα κράτη μέλη αυτής, σύμφωνα με τις κατ' ιδίαν αρμοδιότητες όπως προβλέπονται στη συνθήκη για την ίδρυση της Ευρωπαϊκής Κοινότητας και, αφετέρου, το Μεξικό»,
   ΕΚΤΙΜΩΝΤΑΣ ότι το άρθρο 56 της συμφωνίας ορίζει ότι: «Η παρούσα συμφωνία εφαρμόζεται, αφενός, στο έδαφος όπου εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη και, αφετέρου, στο έδαφος των Ηνωμένων Πολιτειών του Μεξικού»,
   ΕΚΤΙΜΩΝΤΑΣ ότι το άρθρο 59 της συμφωνίας ορίζει ότι: «Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά»,
   ΕΚΤΙΜΩΝΤΑΣ ότι η Κοινότητα, ενόψει της ημερομηνίας προσχώρησης των νέων κρατών μελών στην Ευρωπαϊκή Ένωση, πρέπει, ενδεχομένως, να εφαρμόσει τις διατάξεις του παρόντος πρωτοκόλλου πριν ολοκληρώσει όλες τις εσωτερικές διαδικασίες που απαιτούνται για τη θέση του σε ισχύ,
   ΕΚΤΙΜΩΝΤΑΣ ότι το άρθρο 5 παράγραφος 3 του παρόντος πρωτοκόλλου επιτρέπει την προσωρινή εφαρμογή του πρωτοκόλλου από την Ευρωπαϊκή Κοινότητα και τα κράτη μέλη της πριν από την ολοκλήρωση όλων των εσωτερικών διαδικασιών που απαιτούνται για τη θέση του σε ισχύ,
   ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:
   Άρθρο 1
   Η Τσεχική Δημοκρατία, η Δημοκρατία της Εσθονίας, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία συμπεριλαμβάνονται ως συμβαλλόμενα μέρη στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου.
   Άρθρο 2
   Εντός έξι μηνών από τη μονογραφή του παρόντος πρωτοκόλλου, η Ευρωπαϊκή Κοινότητα κοινοποιεί στα κράτη μέλη και το Μεξικό τα κείμενα της παρούσας συμφωνίας στην εσθονική, λεττονική, λιθουανική, μαλτέζικη, ουγγρική, πολωνική, σλοβακική, σλοβένικη και τσεχική γλώσσα. Με την επιφύλαξη της θέσης σε ισχύ του παρόντος πρωτοκόλλου, οι νέες γλωσσικές εκδόσεις καθίστανται αυθεντικές υπό τους ίδιους όρους με εκείνους των εκδόσεων που έχουν συνταχθεί στις παρούσες γλώσσες της συμφωνίας.
   Άρθρο 3
   Το παρόν πρωτόκολλο αποτελεί αναπόσπαστο μέρος της συμφωνίας για την οικονομική εταιρική σχέση, τον πολιτικό συντονισμό και τη συνεργασία.
   Άρθρο 4
   Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά.
   Άρθρο 5
   1.   Το παρόν πρωτόκολλο εγκρίνεται από την Ευρωπαϊκή Κοινότητα, από το Συμβούλιο της Ευρωπαϊκής Ένωσης για λογαριασμό των κρατών μελών και από τις Ηνωμένες Πολιτείες του Μεξικού σύμφωνα με τις κατ’ ιδίαν διαδικασίες.
   2.   Το παρόν πρωτόκολλο τίθεται σε ισχύ την πρώτη ημέρα του μήνα που έπεται της ημερομηνίας κατά την οποία τα μέρη κοινοποιούν αμοιβαία την ολοκλήρωση των αναγκαίων προς τον σκοπό αυτό διαδικασιών.
   3.   Παρά την παράγραφο 2, τα συμβαλλόμενα μέρη συμφωνούν ότι, εν αναμονή της ολοκλήρωσης των εσωτερικών διαδικασιών της Ευρωπαϊκής Κοινότητας και των κρατών μελών της που απαιτούνται για τη θέση σε ισχύ του πρωτοκόλλου, εφαρμόζουν τις διατάξεις του παρόντος πρωτοκόλλου για ανώτατη περίοδο δώδεκα μηνών, αρχής γενομένης από την πρώτη ημέρα του μήνα που ακολουθεί την ημερομηνία κατά την οποία η Ευρωπαϊκή Κοινότητα και τα κράτη μέλη της προέβησαν στην κοινοποίηση για την ολοκλήρωση των κατ’ ιδίαν διαδικασιών που προβλέπονται προς το σκοπό αυτό και κατά την οποία το Μεξικό προέβη στην κοινοποίηση της ολοκλήρωσης των κατ’ ιδίαν διαδικασιών που απαιτούνται για τη θέση σε ισχύ του πρωτοκόλλου.
   4.   Η κοινοποίηση απευθύνεται στον γενικό γραμματέα του Συμβουλίου της Ευρωπαϊκής Ένωσης, ο οποίος αποτελεί τον θεματοφύλακα της συμφωνίας.


Avis juridique important

|

41998D0416(01)

Απόφαση του Συμβουλίου των Διοικητών - Διεύρυνση της Ευρωπαϊκής Ένωσης: Προενταξιακός μηχανισμός της ΕΤΕπ

Επίσημη Εφημερίδα αριθ. C 116 της 16/04/1998 σ. 0010 - 0012

ΣΥΜΒΟΥΛΙΟ ΤΩΝ ΔΙΟΙΚΗΤΩΝ Διεύρυνση της Ευρωπαϊκής Ένωσης: Προενταξιακός μηχανισμός της ΕΤΕπ (98/C 116/09)1. Το Συμβούλιο ECOFIN, κατά τη συνεδρίασή του τον Ιανουάριο, έλαβε απόφαση σχετικά με τα ποσά που θα πρότεινε για τις χρηματοδοτικές εντολές της ΕΤΕπ εκτός Ευρωπαϊκής Ένωσης. Όσον αφορά τη δραστηριότητα της Τράπεζας στην Κεντρική και Ανατολική Ευρώπη, το Συμβούλιο πρότεινε ένα τριετές πακέτο ύψους 3 520 εκατομμυρίων Ecu και, επιπλέον, κάλεσε την Τράπεζα να προτείνει ένα σημαντικό προενταξιακό μηχανισμό υποστήριξης και να τον παρουσιάσει στο συμβούλιο των διοικητών αργότερα, εντός του έτους. Στα συμπεράσματα του Συμβουλίου, τα οποία περιλαμβάνονται στο αιτιολογικό της απόφασης του Συμβουλίου της 14ης Απριλίου 1997, σχετικά με τις ρυθμίσεις της κοινοτικής εγγύησης (1) (όπου καθορίζονται τα ανώτατα περιφερειακά όρια για τις χρηματοδοτικές εντολές), αναφέρεται ότι «τα κράτη μέλη και η Επιτροπή δηλώνουν ομοφώνως ότι συμφωνούν να δημιουργηθεί ένας προενταξιακός υποστηρικτικός μηχανισμός ουσιαστικού μεγέθους. Καλούν την ΕΤΕπ να προτείνει αργότερα, εντός του έτους, έναν τέτοιο μηχανισμό στο συμβούλιο των διοικητών. Ο μηχανισμός θα αρχίσει να λειτουργεί το ταχύτερο δυνατόν, ενόψει των μελλοντικών προσχωρήσεων. Ο μηχανισμός θα εγκριθεί σύμφωνα με το άρθρο 18 του καταστατικού της ΕΤΕπ και δεν θα τυγχάνει εγγυήσεως από τον κοινοτικό προϋπολογισμό ή από τα κράτη μέλη.»2. Η ανωτέρω πρόταση διαβιβάστηκε στην Τράπεζα με επιστολή που απηύθυνε στις 15 Απριλίου 1997 το Συμβούλιο στον πρόεδρο της Τράπεζας, και αποτέλεσε τη βάση για την απόφαση που έλαβε ομόφωνα το συμβούλιο των διοικητών, κατόπιν πρότασης του διοικητικού συμβουλίου και σύμφωνα με το δεύτερο εδάφιο του άρθρου 18 παράγραφος 1 του καταστατικού, σχετικά με την παροχή εξουσιοδότησης στην Τράπεζα να πραγματοποιήσει χορηγήσεις στις χώρες της Κεντρικής και Ανατολικής Ευρώπης, στις χώρες της Μεσογείου, στις χώρες της Λατινικής Αμερικής και της Ασίας και στη Νότια Αφρική.3. Ύστερα από την ολοκλήρωση της διακυβερνητικής διάσκεψης και σύμφωνα με την ανωτέρω απόφαση του Συμβουλίου, καθώς και με τα συμπεράσματα του Ευρωπαϊκού Συμβουλίου του Άμστερνταμ, το διοικητικό συμβούλιο προτείνει στο συμβούλιο των διοικητών να επιτρέψει στην Τράπεζα, βάσει του δευτέρου εδαφίου του άρθρου 18 παράγραφος 1 του καταστατικού, να δημιουργήσει ένα προενταξιακό υποστηρικτικό μηχανισμό, όπως ζητείται από το Συμβούλιο, προκειμένου η Τράπεζα να μπορέσει να συμβάλει όπως αρμόζει στην οικονομική ολοκλήρωση των χωρών της Κεντρικής και Ανατολικής Ευρώπης, που είναι υποψήφιες για προσχώρηση στην Ευρωπαϊκή Ένωση, και της Κύπρου.4. Ένα ποσό ύψους 3,5 δισεκατομμυρίων Ecu, κατ' ανώτατο όριο, καθορίζεται για να καλύψει την περίοδο έως τις 31 Ιανουαρίου 2000. Το ποσό αυτό θα διπλασιάσει το ύψος της τρέχουσας χρηματοδοτικής εντολής, που καλύπτει την ίδια περίοδο, και θεωρείται ότι θα επαρκέσει για να καλύψει την ενισχυμένη προενταξιακή δράση της Τράπεζας υπέρ όλων των υποψηφίων χωρών κατά την εν λόγω περίοδο. Πρέπει να σημειωθεί ότι το συνολικό αυτό ποσό αντικατοπτρίζει τις ανάγκες και την ικανότητα απορρόφησης των ενδιαφερόμενων χωρών, καθώς και τις δυνατότητες της Τράπεζας.5. Ο μηχανισμός θα χρησιμοποιηθεί αποκλειστικά και μόνο για τη χρηματοδότηση επενδυτικών σχεδίων που ανταποκρίνονται στα συνήθη τραπεζικά κριτήρια της Τράπεζας, και ιδίως εκείνα που αφορούν τις εγγυήσεις. Η Τράπεζα, η οποία θα διαχειρίζεται το μηχανισμό ταυτόχρονα με την υπάρχουσα εντολή για τις χώρες της Κεντρικής και Ανατολικής Ευρώπης, θα φροντίσει ώστε να μην υπάρξουν διακρίσεις μεταξύ των υποψηφίων χωρών. Οι χορηγήσεις που δεν κατευθύνονται στο Δημόσιο θα πρέπει να βασίζονται στην ποιότητα της εκάστοτε παρέμβασης και στις προσφερόμενες εγγυήσεις.6. Ο μηχανισμός, όπως και η χρηματοδοτική εντολή, θα χρησιμοποιηθούν με σκοπό να διευκολύνουν και να επιταχύνουν την πρόοδο σε όλους τους τομείς που είναι κανονικά επιλέξιμοι για χρηματοδότηση από την ΕΤΕπ, και κυρίως στους τομείς που αφορούν τους βασικούς στόχους της πολιτικής της Ευρωπαϊκής Ένωσης. Έμφαση θα δοθεί στα σχέδια που προωθούν την ολοκλήρωση και στα σχέδια που διευκολύνουν την υιοθέτηση του κοινοτικού κεκτημένου (με ιδιαίτερη προτεραιότητα στην προστασία του περιβάλλοντος), σε τομείς όπως η ανάπτυξη των μεταφορικών, τηλεπικοινωνιακών και ενεργειακών συνδέσεων (ιδίως των διευρωπαϊκών δικτύων), η ενίσχυση της ανταγωνιστικότητας της βιομηχανίας και η περιφερειακή ανάπτυξη. Η Τράπεζα θα εξακολουθήσει να εφαρμόζει τη συνήθη προσέγγισή της, που βασίζεται σε μεμονωμένα επενδυτικά σχέδια, και θα λάβει πλήρως υπόψη τις προτεραιότητες που έθεσε το Ευρωπαϊκό Συμβούλιο στις συμφωνίες εταιρικής σχέσης για την ένταξη, οι οποίες βρίσκονται στο στάδιο της οριστικοποίησης με καθεμία από τις υποψήφιες χώρες. Η Τράπεζα θα συνεργαστεί στενά με την Επιτροπή, ώστε να επιτευχθεί η μέγιστη δυνατή συνεργία μεταξύ των κύριων κοινοτικών χρηματοδοτικών μέσων που ενεργοποιούνται στην περιοχή, δηλαδή του προγράμματος PHARE και των δανείων της ΕΤΕπ. Όποτε είναι σκόπιμο, η Τράπεζα θα εξακολουθήσει επίσης να συνεργάζεται στενά με άλλους διεθνείς χρηματοδοτικούς οργανισμούς, καθώς και με διμερή, εθνικά και διεθνή τραπεζικά ιδρύματα, λαμβάνοντας, παράλληλα, δεόντως υπόψη τη διαθεσιμότητα ιδιωτικών κεφαλαίων και άλλων πηγών χρηματοδότησης.Σύμφωνα με τη γενική πολιτική της ΕΤΕπ, τα σχέδια που θα χρηματοδοτούνται από την Τράπεζα θα πρέπει να ικανοποιούν τα συνήθη χρηματοδοτικά κριτήριά της, και κυρίως εκείνα που αφορούν τεχνικά και οικονομικά θέματα, και θα πρέπει, επίσης, να πληρούν κατάληλους όρους και προϋποθέσεις (π.χ. όσον αφορά τη διάρθρωση των τελών, την οικονομική και γενική διαχείριση, την παρακολούθηση κ.λπ.), κατά τρόπο ώστε οι επενδύσεις αυτές να επιτυχάνουν καλύτερα αποτελέσματα και να εξασφαλίζεται η βιωσιμότητά τους.7. Οι χορηγήσεις στο πλαίσιο του μηχανισμού θα πραγματοποιούνται με κίνδυνο της Τράπεζας και εκτός του ενδεικτικού ορίου του 10 % που έχει καθοριστεί για τις χορηγήσεις προς τρίτες χώρες. Η σχετική απόφαση περιέχεται στο παράρτημα.(1) Απόφαση 97/256/ΕΚ του Συμβουλίου, της 14ης Απριλίου 1997, με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημίων από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική) (ΕΕ L 102 της 19.4.1997, σ. 33).ΠΑΡΑΡΤΗΜΑ ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΔΙΟΙΚΗΤΩΝ Διεύρυνση της Ευρωπαϊκής Ένωσης: προενταξιακός μηχανισμός της ΕΤΕπ (Απόφαση της 28ης Ιανουαρίου 1998) ΤΟ ΣΥΜΒΟΥΛΙΟ ΤΩΝ ΔΙΟΙΚΗΤΩΝ,ΕΧΟΝΤΑΣ ΥΠΟΨΗ ότι το Συμβούλιο της Ευρωπαϊκής Ένωσης, με επιστολή του Προέδρου του, της 15ης Απριλίου 1997, κάλεσε την Τράπεζα να προτείνει ένα προενταξιακό υποστηρικτικό μηχανισμό ουσιαστικού μεγέθους,ΕΧΟΝΤΑΣ ΥΠΟΨΗ ότι, με την απόφαση 97/256/ΕΚ του Συμβουλίου, της 14ης Απριλίου 1997, τα κράτη μέλη και η Επιτροπή δήλωσαν ομοφώνως ότι συμφωνούν να δημιουργηθεί ένας προενταξιακός υποστηρικτικός μηχανισμός ουσιαστικού μεγέθους, ο οποίος θα αρχίσει να λειτουργεί το ταχύτερο δυνατόν, ενόψει των μελλοντικών προσχωρήσεων,ΕΧΟΝΤΑΣ ΥΠΟΨΗ ότι ο μηχανισμός αυτός θα έχει ως σκοπό να επιτρέψει στην Τράπεζα να συνεχίσει και να ενισχύσει την υποστήριξή της στις προσπάθειες των υποψήφιων χωρών για ένταξή τους στην Ευρωπαϊκή Ένωση,ΕΧΟΝΤΑΣ ΥΠΟΨΗ ότι ένα τέτοιο έργο συνάδει με την αποστολή της ΕΤΕπ ως τράπεζας της Ευρωπαϊκής Ένωσης και έχει επιτελεσθεί με επιτυχία κατά τις προηγούμενες διευρύνσεις,ΑΠΟΦΑΣΙΖΕΙ ΟΜΟΦΩΝΑ, βάσει πρότασης του διοικητικού συμβουλίου και σύμφωνα με το δεύτερο εδάφιο του άρθρου 18 παράγραφος 1 του καταστατικού, τα ακόλουθα:1. Η Τράπεζα εξουσιοδοτείται να χορηγήσει δάνεια από τους ιδίους πόρους της στην Κύπρο και στις χώρες Κεντρικής και Ανατολικής Ευρώπης που είναι υποψήφιες για προσχώρηση στην Ευρωπαϊκή Ένωση.Τα δάνεια αυτά θα χρησιμοποιηθούν με σκοπό να διευκολύνουν και να επιταχύνουν την πρόοδο σε όλους τους τομείς που είναι κανονικά επιλέξιμοι για χρηματοδότηση από την ΕΤΕπ, και κυρίως στους τομείς που αφορούν τους βασικούς στόχους της πολιτικής της Ευρωπαϊκής Ένωσης. Έμφαση θα δοθεί στα σχέδια που προωθούν την ολοκλήρωση και στα σχέδια που διευκολύνουν την υιοθέτηση του κοινοτικού κεκτημένου (με ιδιαίτερη προτεραιότητα στην προστασία του περιβάλλοντος), σε τομείς όπως η ανάπτυξη των μεταφορικών, τηλεπικοινωνιακών και ενεργειακών συνδέσεων (ιδίως των διευρωπαϊκών δικτύων), η ενίσχυση της ανταγωνιστικότητας της βιομηχανίας και η περιφερειακή ανάπτυξη: Η Τράπεζα θα εξακολουθήσει να εφαρμόζει τη συνήθη προσέγγισή της, που βασίζεται σε μεμονωμένα επενδυτικά σχέδια, και θα λάβει πλήρως υπόψη τις προτεραιότητες που έθεσε το Ευρωπαϊκό Συμβούλιο στις συμφωνίες εταιρικής σχέσης για την ένταξη, οι οποίες βρίσκονται στο στάδιο της οριστικοποίησης με καθεμία από τις υποψήφιες χώρες. Η Τράπεζα θα συνεργαστεί στενά με την Επιτροπή, ώστε να επιτευχθεί η μέγιστη δυνατή συνεργία μεταξύ των κύριων κοινοτικών χρηματοδοτικών μέσων που ενεργοποιούνται στην περιοχή, δηλαδή του προγράμματος PHARE και των δανείων της ΕΤΕπ. Όποτε είνει σκόπιμο, η Τράπεζα θα εξακολουθήσει επίσης να συνεργάζεται στενά με άλλους διεθνείς χρηματοδοτικούς οργανισμούς, καθώς και με διμερή, εθνικά και διεθνή τραπεζικά ιδρύματα, λαμβάνοντας, παράλληλα, δεόντως υπόψη τη διαθεσιμότητα ιδιωτικών κεφαλαίων και άλλων πηγών χρηματοδότησης.Σύμφωνα με τη γενική πολιτική της ΕΤΕπ, τα σχέδια που θα χρηματοδοτούνται από την Τράπεζα θα πρέπει να ικανοποιούν τα συνήθη χρηματοδοτικά κριτήριά της, και κυρίως εκείνα που αφορούν τεχνικά και οικονομικά θέματα, και θα πρέπει, επίσης, να πληρούν κατάλληλους όρους και προϋποθέσεις (π.χ. όσον αφορά τη διάρθρωση των τελών, την οικονομική και γενική διαχείριση, την παρακολούθηση κ.λπ.), κατά τρόπο ώστε οι επενδύσεις αυτές να επιτυγχάνουν καλύτερα αποτελέσματα και να εξασφαλίζεται η βιωσιμότητά τους.Καθορίζεται ποσό ύψους 3,5 δισεκατομμυρίων Ecu, κατ' ανώτατο όριο, για περίοδο που συμπίπτει με την τρέχουσα χρηματοδοτική εντολή, δηλαδή έως τις 31 Ιανουαρίου 2000. Μαζί με την υφιστάμενη εντολή της Ευρωπαϊκής Ένωσης, ο μηχανισμός θα επιτρέψει στην Τράπεζα να υποστηρίξει επενδύσεις προτεραιότητας σε όλες τις υποψήφιες χώρες της Κεντρικής και Ανατολικής Ευρώπης και στην Κύπρο, στο βαθμό που πληρούν τα κριτήρια της Τράπεζας, όπως προβλέπονται στο άρθρο 18 του καταστατικού της, ιδίως όσον αφορά τις εγγυήσεις.2. Οι χορηγήσεις στο πλαίσιο του μηχανισμού θα πραγματοποιούνται με κίνδυνο της Τράπεζας και εκτός του ενδεικτικού ορίου του 10 % που έχει καθοριστεί για τις χορηγήσεις προς τρίτες χώρες.3. Κάθε επενδυτικό σχέδιο που θα υποβάλλεται στο πλαίσιο της παρούσας εξουσιοδότησης, θα αποτελεί το αντικείμενο απόφασης του διοικητικού συμβουλίου.4. Το κείμενο της παρούσας απόφασης θα διαβιβασθεί από τον πρόεδρο της Τράπεζας στο Συμβούλιο της Ευρωπαϊκής Ένωσης, σε απάντηση της επιστολής της 15ης Απριλίου 1997, και στον Πρόεδρο της Ευρωπαϊκής Επιτροπής.